הוועדה לביטחון לאומי, כנסת 25, פרוטוקול מספר 114, 2024-01-21 00:00

צביקה פוגל: שלום לכולם

צביקה פוגל:  אני מודה לכם שפיניתם את הזמן להיות איתנו

צביקה פוגל:  הגענו לכאן במסגרת ביקור של הוועדה לביטחון לאומי

צביקה פוגל:  מה שמסתתר אחרי זה, הנציב לא שאל אותי אבל אני אומר לכם

צביקה פוגל:  חונכתי בצבא ואני לא מתחיל את הביקורים שלי מלמעלה אלא מלטה והעדפתי לבקר לא מעט תחנות ולהכיר לא מעט כבאים בדרך לכאן

צביקה פוגל:      כשאני מגיע לכאן אני כבר קצת יותר מכיר את השטח, למרות שהכרתי את השטח הזה לא מעט בשנים האחרונות

צביקה פוגל:  הזדמן לי להיות סגן יושב-ראש איגוד ערים לכבאות גליל עליון, כך שהכרתי את המערכת הזו מלמטה

צביקה פוגל:  יש לכם במה להיות גאים

צביקה פוגל:  אני מכיר את המערכת הזו 15 שנים ועשיתם קפיצת מדרגה מדהימה

צביקה פוגל:  זה עומד לזכותכם אבל זה טעון הוכחה כל יום מחדש

צביקה פוגל:  באנו לכאן לשמוע תוך כדי מלחמה כשהיכולות באות לידי ביטוי לראות איך אתם ערוכים ובמה אנחנו יכולים לעזור

צביקה פוגל:      הוועדה לביטחון לאומי מבקרת ומפקחת על פעולות המשרד לביטחון לאומי, על כלל היחידות וגם מחוקקת

צביקה פוגל:  תנצלו את ההזדמנות שאנחנו פה

צביקה פוגל:  מנהלת הוועדה לאה הייתה אחראית על הכנת הביקור, מי ששומר לנו שהדברים יפורסמו כמו שצריך זה קותי, יש פה מהיועץ המשפטי? אין

צביקה פוגל:  יש לנו נציגים גם ממחלקת המחקר של הכנסת, בוקר אור

צביקה פוגל:  ח"כ אושר שקלים, שאינו חבר ועדה, מצטרף לוועדה

צביקה פוגל:  הבמה שלך, אדוני

רב-טפסר אייל כספי: בוקר טוב ליושב-ראש הוועדה לביטחון לאומי, חבר הכנסת צביקה פוגל

רב-טפסר אייל כספי:  כבוד למערך הכבאות שהגעתם לביקור פה

רב-טפסר אייל כספי:  אנחנו נתחיל בסבב הכרות, כל אחד יגיד בקצרה את שמו ותפקידו

רב-טפסר אייל כספי:  אני אומר דווקא לצד שלכם, אנחנו פה כדי שתאתגרו אותנו בשאלות

רב-טפסר אייל כספי:  על אף קוצר הזמן ניסינו להציג את מערך הכבאות שמאוד חדשני באופן יחסי, מאוד מתקדם ומאוד מורכב

רב-טפסר אייל כספי:  נשמח לשמוע שאלות וגם ביקורת

רב-טפסר אייל כספי:  אנחנו פה כדי להשמיע ולשמוע

רב-טפסר אייל כספי:       נתחיל עם היכרות

רב-טפסר אייל כספי:  אני אייל, אני בדיוק שנתיים נציג כבאות והצלה

יפעת פרנקנבורג: אני יפעת ואני עוזרת הנציב

טפסר ניסים טוויטו: ניסים, אני ראש אג"מ שנתיים

טפסר ניסים טוויטו:  לפני כן מפקד מחוז ירושלים

טפסר יעקב מרציאנו: יעקב מרציאנו, ראש אגף הלוגיסטיקה

טפסר יעקב מרציאנו:  עשר שנים בכבאות

טפסר רחל פיסם: אני רחל פיסם, אני ראש אגף משאבי אנוש

טפסר רחל פיסם:  אני פה עוד מעט שנתיים

טפסר רחל פיסם:  לפני זה הייתי סמנכ"לית של הבט"פ

טפסר רחל פיסם: , לפני זה - - -

אורי שובל: אורי, מפקד המכללה מזה שנה לעוד שבוע בדיוק

אורי שובל:  בעברי הייתי מפקד תל-אביב, מפקד מחוז דן ולפני כן אתה יודע

צביקה פוגל: לפני כן בילינו יחד כמה שעות

צביקה פוגל:  כן?         

טפסר דורון לוי: דורון, ראש אגף הגנה מאש, שלוש שנים בתפקיד

תת-טפסר כפיר ביביטקו: כפיר, רח"ט מבצעים

תת-טפסר כפיר ביביטקו:  חצי שנה בתפקיד

תת-טפסר כפיר ביביטקו:  לפני כן הייתי מפקדת תחנת ראשון-לציון

צביקה פוגל: חצי שנה טובה

תת-טפסר כפיר ביביטקו: מעניינת

סגן-טפסר דורון אלמשלי: דורון אלמשלי, מפקד יחידת להבה

סגן-טפסר דורון אלמשלי:  שלוש שנים בתפקיד

סגן-טפסר דורון אלמשלי:  22 שנים במערך

צביקה פוגל: את הכוחות שלך למדתי להכיר

צביקה פוגל:  עשיתם לי אפילו תערוכה

סגן-טפסר דורון אלמשלי: נפגשנו בגשר הפקק

צביקה פוגל: נכון

איילון מיילר: איילון מיילר, רא"מ תכנון, שלוש שנים בתפקיד

איילון מיילר:  לפני כן 27 שנים בחיל היום

בן נון: אלון בן נון, הקרפ"ר

צביקה פוגל: קרפ"ר?     

בן נון: כן

צביקה פוגל: ואללה

רב-טפסר אייל כספי: פרופסור אלון בן נון

צביקה פוגל: לא ידעתי שיש קרפ"ר בנציבות

צביקה פוגל:  יפה

צביקה פוגל:  כי לא פגשתי בשטח לא חובשים ולא רופאים

בן נון: יש לנו כרגע 150 חובשים במערך שהוכשרו במהלך השנה האחרונה ומעט לפני כן ואנחנו מנסים לייצר כשירות מלאה כמגישי עזרה ראשונה לכל האנשים במערך, המבצעים ואנשי המטה

צביקה פוגל: והרעיון הוא שלכל צוות יהיה איש רפואה?     

בן נון: לפחות לדברים הדחופים, המידיים בשטח

צביקה פוגל: מדהים, יפה מאוד

סגן-טפסר טל וולבוביץ': טל וולבוביץ', ראש שענף הסברה והדרכת אוכלוסייה

סגן-טפסר אלון מזל: אלון מזל, דובר המערך

סגן-טפסר אלון מזל:  שנים היינו ביחד ברשות השידור

סגן-טפסר אלון מזל:  היית מרואיין חביב ומועדף עליי

צביקה פוגל: תודה

טפסר-משנה אורן ששצקי: אורי ציין שהוא מסיים עוד שבוע, אני אורן ששצקי ואני ממלא מקום מפקד המכללה - - -

אורלי אקווה: אורלי אקווה, מנהלת תחום תכניות עבודה במשרד לביטחון לאומי

אלכסנדר צינקר: אלכסנדר ייניברג, אני הרשם הפרלמנטרי

צביקה פוגל: זו המשמעות של סיור ועדה

צביקה פוגל:  בסיור ועדה יש פרוטוקול ויש הקלטה אבל תרגישו חופשי

צביקה פוגל:  אנחנו מסננים אחרי זה את מה שלא צריך

צביקה פוגל:  כן?     

רביד: רביד, ממלאת מקום רע"ן תקציבים

אורי אור: אורלי אלמגור, ראש צוות במחקר מרכז ומידע של הכנסת

אורי אור:  זה הממ"מ

צביקה פוגל: ממ"מ בכנסת הוא מרכז המחקר והמידע

צביקה פוגל:  כשאנחנו רוצים לדעת נתונים על כל פעילות שהיא בעולם אורלי היא הכתובת

רב-טפסר אייל כספי: אתם עושים עבודה מצוינת, אני פריק של החומרים שלכם

אורי אור: תודה, אני אמסור לנלי שכתבה את הדברים לקראת הביקור ולא יכלה להגיע

צביקה פוגל: כבר היה שווה לך לבוא לפה

אורי אור: נכון, למרות הפנצ'ר שחטפתי בדרך

יוחאי וג'ימה: יוחאי וג'ימה, ראש מנהל ביטחון וחירום במרכז השלטון המקומי

אריאל גלבוע: אריאל גלבוע, ראש חטיבת מרחב אזרחי של המל"ל

אריאל גלבוע:  אני שותף טבעי של כבאות והצלה בהרבה מאוד סוגיות

רמי אברהם: רמי אברהם, ממלא מקום ראש תחום כבאות והצלה במזכירות הביטחונית, חצי שנה בתפקיד ו-29 שנים במערך

צביקה פוגל: ואללה

יעקב חזן: אביב חזן, יועץ של חבר הכנסת אושר שקלים

יקותיאל צפרי: יקותיאל צפרי, דובר הועדה לביטחון לאומי של הכנסת

אברהם רביץ: אברהם, יועץ של חבר הכנסת צביקה פוגל

לאה גופר: לאה גופר, מנהלת הועדה לביטחון לאומי

נתנאל: נתנאל, יועץ של חבר הכנסת צביקה פוגל

צביקה פוגל: הוא יועץ לחקיקה והוא יועץ תקשורת

שקלים: אושר שקלים, ליכוד, חבר כנסת 11 חודשים

צביקה פוגל: אני צביקה פוגל, סבא נהדר לחמישה נכדים

צביקה פוגל:  זה התואר שעבדתי עליו הכי קשה, שלא תבינו לא נכון

צביקה פוגל:  פנסיונר מזה חודשיים, אפשר לנחש גם בן כמה אני

צביקה פוגל:  לרשותכם

רב-טפסר אייל כספי: נתחיל עם סרט, סרט אחד שווה אלף מילים

רב-טפסר אייל כספי:  זאת הכבאות בשלוש דקות

רב-טפסר אייל כספי:       (מוקרן סרט)

רב-טפסר אייל כספי: לא נתחיל את היום לפני שנתמקד באחד הדברים שנמצאים בפתחה של ממשלת ישראל בקריאה טרומית שהובלת אתה, אדוני יושב-הראש, באופן אישי אני חושב שזה חשוב

רב-טפסר אייל כספי:  בשעות הראשונות לפרוץ המלחמה איבדנו חמישה לוחמים ועוד חמישה מתנדבים, אנחנו נלחמים על ההכרה וכדי שמדינת ישראל תכיר בהם כמו בכל חברינו הלוחמים

רב-טפסר אייל כספי:  מהמשטרה, משירות בתי הסוהר, מצבא ההגנה לישראל ושאר גופי הביטחון

רב-טפסר אייל כספי:  אני מגלה אופטימיות שגם נצליח כי זו האחריות של כולנו עבור הנופלים והמערך כולו

צביקה פוגל: הכרתי את מפקד צוות הכיבוי שלכם בכיסופים, מתנדב, שעבד שם ונחטף נכון? איש מדהים

טפסר רחל פיסם: נפגעו הרבה מהמתנדבים שלנו באירוע הזה

טפסר רחל פיסם:  יש חטופים והרוגים

רב-טפסר אייל כספי: האירוע הכי קשה היה של המתנדב שלנו מנתיב העשרה, גיל טסה

צביקה פוגל: הזכרתי אותו גם בנאום שלי

רב-טפסר אייל כספי: מערך הכבאות נמצא נכון להיום לבד במערכה

רב-טפסר אייל כספי:  זה לא כמו המשטרה שיש כל מיני ארגונים שמתמודדים

רב-טפסר אייל כספי:  בצבא ההגנה לישראל יש מערך כיבוי קטן

רב-טפסר אייל כספי:  בתעשייה יש מעט במפעלים מאוד ייחודיים, בעיקר מפעלים ביטחוניים ומפעלים שעוסקים בחומרים מסוכנים

רב-טפסר אייל כספי:  למפעלים אלה יש צוותים קטנים אבל בסופו של דבר מערך הכבאות נושא באחריות המלאה לכל מה שקשור לכיבוי, מניעה, חילוץ, הצלה וטיפול בחומרים מסוכנים

רב-טפסר אייל כספי:      תפיסת ההפעלה של כיבוי אש בישראל נותחה ב-2011 לאחר אסון הכרמל על ידי צוות של פרופסורים שעשו עבודת עומק איך מערך הכבאות בישראל צריך להיראות ברמה הלאומית

רב-טפסר אייל כספי:  הם בנו תפיסה שאומרת שמערך הכבאות בישראל יהיה מושתת על זמן ומרחב

רב-טפסר אייל כספי:  צוות כיבוי צריך להגיע לאירוע בערך בכעשר דקות

רב-טפסר אייל כספי:  אם הוא יגיע תוך עשר דקות הצלחנו להציל חיים ואם הוא לא יצליח להגיע תוך עשר דקות איבדנו את האירוע ואנחנו למעשה נמצאים באירוע אחר

רב-טפסר אייל כספי:  ממספר של 111 תחנות כיבוי ב-2011, הגענו ליעד של 126 תחנות כיבוי בישראל

רב-טפסר אייל כספי:      90% מהתחנות שאנחנו בונים מקצרות זמן תגובה

רב-טפסר אייל כספי:  10% הן תחנות שאנחנו מעתיקים כי לפעמים תחנה מפריעה לאיזה פרויקט אבל הוא לא מקצר זמן תגובה

רב-טפסר אייל כספי:  אנחנו לא משקיעים בתחנות שלא מקצרות זמן תגובה ואנחנו בונים לא מעט תחנות גם בתקציב המצומצם שיש לנו וגם בפרויקט 550 שזו החלטת ממשלה שנועדה למגזר הלא-יהודי

רב-טפסר אייל כספי:  אנחנו עושיםהכול כדי לבנות כמה שיותר תחנות ובעיקר תחנות קטנות בהן יהיה צוות כיבוי, שיפעל כמה שיותר מהר במסגרת עשר הדקות שדיברנו עליהן

רב-טפסר אייל כספי:  זו המדיניות שלנו

רב-טפסר אייל כספי:      החזון של מערך הכבאות בהתאם לתרחיש הייחוס הוא להגיע ל-225 תחנות כיבוי בישראל

רב-טפסר אייל כספי:  ברגע שיהיו 225 תחנות כיבוי בישראל, המענה יהיה מענה שהולם את תרחיש הייחוס ומדינה מערבית שעל פי המודל בנינו את התרחיש

צביקה פוגל: ל-99 התחנות שחסרות יש כבר מיקום? אתם יודעים איפה אתם רוצים שהן יהיו?     

רב-טפסר אייל כספי: כן, בטח

רב-טפסר אייל כספי:  בנינו יחד עם הפרופסורים של הטכניון, להם יש מערכת מחשוב בין המתקדמות בעולם שיודעת דרך מערכת דינמית לראות את התנועה העתידית במדינת ישראל עד 2035

רב-טפסר אייל כספי:  בהתאם למועד הטכנולוגי הזה ידענו לצבוע איפה יהיו תחנות הכיבוי על מנת שהן יתכנסו לבין עשר ל-12 דקות של זמן ומרחב

רב-טפסר אייל כספי:  התכניות האלה קיימות

רב-טפסר אייל כספי:  הן לא צריכות להתעדכן כי הן נבנו מראש בתהליך מאוד מתקדם ולהרבה שנים קדימה

רב-טפסר אייל כספי:      אנחנו אחראים גם על טיפול בחומרים מסוכנים

רב-טפסר אייל כספי:  כל רכבת, משאית או מפעל שעוסק בחומרים מסוכנים מעבר לזה שמחויב להחזיק צוות שלו, מערך הכבאות אמון על הטיפול והמענה בטיפול בחומרים מסוכנים

רב-טפסר אייל כספי:  האחריות שלנו היא אחריות גורפת על חילוץ והצלה בכל המתארים, בין אם מדובר בחילוץ כתוצאה מתאונת דרכים, הרס, אירוע שגרה, מלחמה, פיגוע טרור או סתם משפחה שנתקעה במעלית ולא מצליחה לחלץ את עצמה

רב-טפסר אייל כספי:  הכבאים עוברים את כל התהליך ההכשרה כדי שלכל מצב של שיחה למוקד מערך הכבאות שבה דורשים משימת עזרה כזו או אחרת צוות כיבוי יגיע במהירות הנדרשת כדי לבצע את המשימה

רב-טפסר אייל כספי:      אנחנו רגולטור משמעותי בנושא הגנה מאש

רב-טפסר אייל כספי:  יש מתח מובנה בין האחריות שלנו שמדינת ישראל תהיה מדינה בטוחה מפני שריפות לבין המציאות שבה אנחנו נלחמים בהפחתת רגולציה

רב-טפסר אייל כספי:  המהות לתפיסתי היא שמבחינת רגולציה אנחנו נמצאים במקום טוב

רב-טפסר אייל כספי:  אנחנו צריכים לשפר את רמת השירות ולעשות טרנספורמציה דיגיטלית

רב-טפסר אייל כספי:  ברגע שנהיה בעלי יותר יכולת דיגיטלית לייצר לקהל הרחב יכולת הגעה וקבלת מענה הרבה יותר מהיר אני מאמין שהבעיה תיפתר

רב-טפסר אייל כספי:      הסוגיה של צמצום רגולציה יכולה להוביל אותנו למצבי חירום

רב-טפסר אייל כספי:  אנחנו מכירים, בעיקר ממדינות אירופה וארצות הברית, שהם מקומות בהם החליטו להפחית רגולציה

רב-טפסר אייל כספי:  בלונדון היה מגדל שהפחיתו לו רגולציה ו-90 איש מתו בתוך הבניין

רב-טפסר אייל כספי:  יש עוד מקרים קיצוניים רבים כאלה שהפחתת רגולציה לא מבוקרת יכולה לא להטיב אלא לייצר אסון משמעותי

רב-טפסר אייל כספי:  מצד אחד, אנחנו פתוחים לתהליכי צמצום ומן הצד השני אנחנו צריכים לדאוג לביטחונם של אזרחי מדינת ישראל

רב-טפסר אייל כספי:      במצב חירום אנחנו הופכים להיות גוף עזר וגם במצב הנוכחי הצבא לא אמור לעשות לנו "טובה" בנושא ההנצחה

רב-טפסר אייל כספי:  מדינת ישראל, בהחלטת ממשלה, קבעה שמצב מיוחד בעורף חל מיום ההתקפה ב-7 באוקטובר

רב-טפסר אייל כספי:  לכן כל לוחמי האש ב-7 באוקטובר היו תחת האחריות של היותם גוף עזר תחת צבא ההגנה לישראל ולכן על פי דין, לפחות להבנתנו, עניין ההנצחה מוסדר

רב-טפסר אייל כספי:               כאשר מבנה הכבאות נבנה ב-2011 אחרי אסון הכרמל, היה רצון שהוא יהיה דומה למשטרה

רב-טפסר אייל כספי:  הרעיון הוא שמפקדי המחוזות אצלנו ובמשטרה חולשים על אותה טריטוריה

רב-טפסר אייל כספי:  הם מפקדים על אותו שטח וחולקים את האחריות המקצועית, כל אחד בתחומו

טפסר ניסים טוויטו: הרעיון היה לפשט את הפיקוד והשליטה

צביקה פוגל: יש לכם גם שבעה מחוזות?     

רב-טפסר אייל כספי: יש לנו שבעה מחוזות

צביקה פוגל: זה מתיישב לי טוב עם מוקד ה-911 שאני רוצה לעשות

רב-טפסר אייל כספי: אם מדברים על מוקד 911 אנחנו כבר כמעט 70% בפנים

רב-טפסר אייל כספי:  מרכז השליטה שלנו ושל מד"א מסונכרן לגמרי

רב-טפסר אייל כספי:  משטרת ישראל לא מסונכרנת אבל רואה אותנו

רב-טפסר אייל כספי:  מה שתראה אצלנו גם המשטרה רואה

רב-טפסר אייל כספי:  היא לא התממשקה למערכת שלנו כי זה עניין של קבלת החלטה אבל מתוך הדרך 70% כבר מאחורינו

צביקה פוגל: מעולה

רב-טפסר אייל כספי: כתפיסה, לפחות התפיסה שלי היא מטה רזה

רב-טפסר אייל כספי:  את מעט התקנים שיש לנו אנחנו שמים כתקני לוחמים

רב-טפסר אייל כספי:  קיבלנו מהמדינה לכל שנת עבודה 107 תקנים

קריאה: תוספת?     

רב-טפסר אייל כספי: תוספת של 107 תקנים

רב-טפסר אייל כספי:  אנחנו עם 126 תחנות ו-2,000 לוחמים

רב-טפסר אייל כספי:  הכמות הזאת היא כמות בעייתית

רב-טפסר אייל כספי:  קצין הרפואה הראשי בטח יתייחס במשפט

רב-טפסר אייל כספי:  באופן קבוע יש סדר גודל כ-150 כבאים פצועים בכל רגע נתון

צביקה פוגל: מצבה לא פעילה

רב-טפסר אייל כספי: לא פעילה אבל לא כתוצאה מזה שהם לא רוצים

רב-טפסר אייל כספי:  הם נפגעו בפעילות מבצעית

רב-טפסר אייל כספי:  יש להם הליך שיקום לא קל

רב-טפסר אייל כספי:  יש פציעות שמאפיינות כבאים לוחמים שעושים פעילות מבצעית

רב-טפסר אייל כספי:  זה לא רק בארץ, בכל העולם אלה אותן פציעות

רב-טפסר אייל כספי:  אנחנו בשיתופי פעולה מצוינים גם עם הכבאות האמריקנית וגם עם הכבאות באזור הים-התיכון, על ידי האירופאים

רב-טפסר אייל כספי:  שיתופי הפעולה הבין-לאומיים שלנו הם מצוינים

צביקה פוגל: יש מה ללמוד מהם?     

רב-טפסר אייל כספי: תמיד יש מה ללמוד

רב-טפסר אייל כספי:  א', יש להם תקציבים ומשאבים גדולים בהרבה מאתנו

רב-טפסר אייל כספי:  מבחינת המקצועיות, הלוחם אצלנו אוחז בסדר גודל של בין שלוש לארבע כשירויות בעוד הכבאי הבין-לאומי אוחז בכשירות אחת

רב-טפסר אייל כספי:  אם הוא נהג אז הוא רק נהג, אם הוא מפעיל משאבה הוא רק מפעיל משאבה, אם הוא מחלץ הוא רק מחלץ

רב-טפסר אייל כספי:  אצלנו הכבאי עושה אתהכול

רב-טפסר אייל כספי:  אצלנו הוא גם לוחם וגם יחידת יהל"ם, גם יחידת ית"מ וגם יחידת חומ"ס

רב-טפסר אייל כספי:  הבנו שזה לא יכול להימשך ככה

רב-טפסר אייל כספי:  אנחנו באמצע של עבודת מטה כי זה בלתי אפשרי

רב-טפסר אייל כספי:      יש לנו 128 תחנות

רב-טפסר אייל כספי:  אנחנו רוצים להגיע בסוף 2025 ל-150 ובסוף התהליך להגיע ל-225 תחנות כדי להגיע לזמן תגובה סביר

שקלים: מה זה אומר מבחינת כוח אדם? כמה אנשים חסרים בשביל להשלים ל-225?     

רב-טפסר אייל כספי: כרגע חסרים סדר גודל של בערך 1,500 כבאים

רב-טפסר אייל כספי:  תכף תראה את התרחיש

רב-טפסר אייל כספי:  התרחיש מדבר על 3,365 כבאים מבצעיים כשכרגע אנחנו נושקים ל-2,000

רב-טפסר אייל כספי:  אנחנו במרחק בעייתי כי גם החתך הוא חתך דורי

רב-טפסר אייל כספי:  סדר גודל של כ-600 כבאים מתוך 2,000 חצו את גיל 50

שקלים: כמה זמן לוקח להכשיר לוחם?     

רב-טפסר אייל כספי: הקורס הבסיסי שלו אורך 17 שבועות אבל אם השאלה היא מתי הוא יהיה כבאי, אז אחרי שנתיים

אורי שובל: לעולם לא

אורי שובל:  הוא לא מפסיק להיות

אורי שובל:  שנתיים עד גמר קביעות וגם אז - - - הסיבה היחידה היא כי הניסיון שלו לא גנרי

אורי שובל:  תמצא מישהו בתחנה מסוימת שכמעט לא יוצא לפעילות והניסיון שלו קטן ביחס לאחרים

אורי שובל:  זה סתם אמרתי שלעולם לא כי כל הזמן הוא צריך ללמוד

רב-טפסר אייל כספי: מה מאתגר אותנו? האצת העיור בישראל

רב-טפסר אייל כספי:  מדינת ישראל בונה בקצב מדהים ואנחנו מברכים על כך

רב-טפסר אייל כספי:  מאתגר אותנו שכל הליך בנייה כזה צריך אישור של כיבוי אש

רב-טפסר אייל כספי:  אם בעבר בנו בניינים של שלוש וארבע קומות היום כמעט ואין בניינים כאלה

רב-טפסר אייל כספי:  רוב הבניינים שנבנים היום בני עשר ו-20 קומות ומעלה והמאתגר ביותר הוא שבישראל בונים היום בניינים של 300, 400 ו-500 מטר

רב-טפסר אייל כספי:       אם תיקחו כדוגמה את פרויקט "מידטאון" בתל-אביב הוא משקף את החדשנות

רב-טפסר אייל כספי:  יש בו ארבעה מגדלים של 50 קומות עם חמישה מפלסים מתחת לפני הקרקע שבכל מגדל של 50 קומות יש ערב-רב של שימושים

רב-טפסר אייל כספי:  חלק מקומות הם בתי מלון, חלק מגורים, חלק חללי עבודה משותפים על פי שעה

רב-טפסר אייל כספי:  כל קומה מפולשת שלו היא מסחר

רב-טפסר אייל כספי:  יש את אולם "זאפה" הגדול ביותר במדינה, יש ארבעה מגרשי ספורט, יש גן-ילדים, בית-ספר ועוד והכל בנוי בטון

רב-טפסר אייל כספי:  160,000 מטרים בנויים של בטון, שבו יש את כל השימושים

רב-טפסר אייל כספי:       תנסה לדמיין שמפקד כיבוי מגיע לאירוע כזה

רב-טפסר אייל כספי:  הוא צריך לדעת לשלוט באופרציה כל כך מתקדמת כי בסוף יש שם גם מערכות מתקדמות ובקפסולה הזו של 160,000 מטר מרובע יש בכל רגע נתון 10,000 אנשים בערך, וזה לא בשיא הפעילות

רב-טפסר אייל כספי:  שיא הפעילות יכולה להיות עם 20,000 אנשים ומעלה

רב-טפסר אייל כספי:  במפלס התת-קרקעי יכולים להיות בעת ובעונה אחת מאות רכבים חשמליים וכפי שאתם יודעים רכב חשמלי שעולה באש לא ניתן לכיבוי

רב-טפסר אייל כספי:  אם רכב כזה עולה באש זה משפיע על כל היציבות של הבניין

רב-טפסר אייל כספי:       ישראל בונה וזה מצוין אבל זה לא ליניארי - - -     

צביקה פוגל: אירוע בסדר גודל של הפיגוע במגדלי התאומים יכול להיות גם כאן? לא בהיבט של מטוס שפוגע בבניין אלא התפרקות של בניין כזה לגמרי

רב-טפסר אייל כספי: אם ייפגע בו אמל"ח משמעותי הוא בטח יגרום לקריסה שלו אבל מספיק שרכב יבער בחניון

רב-טפסר אייל כספי:  הרי כל בניין שבונים פה בונים לעמידות-אש של שעתיים

רב-טפסר אייל כספי:  ברגע שלא נצליח לייצב את האירוע תוך שעתיים, זה פוגע ביציבות של הבניין

רב-טפסר אייל כספי:  אלה אירועים מאוד מורכבים ואנחנו מנסים לפתח יכולות כדי למנוע מצב שרכב בוער יסכן את יציבות הבניין

רב-טפסר אייל כספי:      סוגיית הבנייה לא מתפתחת באופן ליניארי למערך הכבאות

רב-טפסר אייל כספי:  אתן דוגמה

רב-טפסר אייל כספי:  אם תיקחו שלושה או ארבעה דונם שמהווים שטח פתוח וגדלים בהם קוצים, בשנה פחות או יותר מערך הכבאות יגיע פעם או פעמיים לשריפת קוצים שבה השדה עלה באש

רב-טפסר אייל כספי:  היום שטח כזה של שלושה, ארבעה או חמישה דונם הופך להיות מגדלים

רב-טפסר אייל כספי:  בכל מגדל כזה יש מאות אם לא אלפי אנשים שהביקוש לכבאות הוא הרבה יותר גדול

רב-טפסר אייל כספי:      הביקוש הוא או לשריפות שזה אירוע קיצון אבל בשגרה יש פתיחת דלתות, פתיחת מעליות ועוד הרבה מאוד אירועים שבהם האזרח צריך את הכבאות כתוצאה מתקלות שקורות בבית

רב-טפסר אייל כספי:  כמות האירועים האלה הרבה יותר גדולה

רב-טפסר אייל כספי:      אירועי התת-קרקע הם אירועים מאוד קשים

רב-טפסר אייל כספי:  לפני כמה שנים המדינה יצאה לקמפיין מדהים בו היא אמרה שהיא מעלה את האזרחים על רכבת בתל-אביב ותוך 28 דקות מגיעים לבנייני האומה בירושלים

רב-טפסר אייל כספי:  שכחו להגיד ש-11 קילומטר מתוך הדרך הזו עוברים בתוך מנהרה

רב-טפסר אייל כספי:  מנהרה כזאת ש-1,500 איש עולים ויורדים דרכה אל ירושלים, 3,000 אנשים נמצאים בעת ובעונה אחת בתוך קפסולה סגורה 11 קילומטר

רב-טפסר אייל כספי:  אירוע של שריפה ברכבת הזאת הוא אירוע גדול ובמיוחד אם הרכבת מובילה חיילים או אנשים שחוזרים מנמל תעופה בן גוריון ובה מטען האש הוא גדול ומשמעותי, לכן אנחנו מתמודדים עם האתגר הזה

רב-טפסר אייל כספי:       יש לנו את זה במטרופולין תל-אביב בכל מה שקשור לרכבת שעוברת מתחת לפני הקרקע, יש לנו את זה בשלושת המפלסים של הרכבות

רב-טפסר אייל כספי:  יש רכבת בשכבת הקרקע, מפלס ראשון ומפלס שני

רב-טפסר אייל כספי:  כל זה הוא אתגר מבצעי מהמעלה הראשונה, איך להגיע, איך להתמודד, איך לחלץ ואיך לפנות כמות גדולה של 1,500 או 3,000 אנשים מתחת לפני הקרקע שצריכים לנוע דרך משמעת מאוד ברורה

רב-טפסר אייל כספי:  בדרך כלל הסיפור של שריפה מתורגם לעלטה

רב-טפסר אייל כספי:  איך מחלצים כמות כזו גדולה של אנשים? אירוע לא פשוט

רב-טפסר אייל כספי:  אנחנו מתאמנים עליו לא מעט והוא מצריך הרבה מאוד כוחות

רב-טפסר אייל כספי:  כשפוטנציאל האיום הזה קיבל את האישור מכבאות והצלה אנחנו חייבנו שבכל רכבת שעולה לירושלים יהיו שלושה אנשים שאנחנו מכשירים לתת את התגובה המיידית

רב-טפסר אייל כספי:  לכן לקחנו גם את הכרטיסן, גם את המאבטח וגם את הנהג של הרכבת ובמהלך השנה המכללה מכשירה את הצוותים האלה כדי שאם פורצת שריפה הם ידעו מה לעשות בעשר הדקות הראשונות, כי אנחנו בחצי השעה הראשונה לא נוכל להגיע

רב-טפסר אייל כספי:  במקרה הטוב נוכל להגיע בחצי שעה לאירוע הזה שזה בשריפה הרבה מאוד זמן

רב-טפסר אייל כספי:      את האיום הרקטי אנחנו מכירים היטב, בטח בשלושת החודשים האחרונים

רב-טפסר אייל כספי:  אנחנו בונים את כל המוכנות לנושא של חזית צפונית, גם לחות'ים בתימן

רב-טפסר אייל כספי:  אנחנו מבינים שהמעגל יכול להתרחב עוד

רב-טפסר אייל כספי:  השיחה כאן מצולמת אז לא ארחיב אבל אנחנו מבינים את גודל האיום, ההיקפים, המשמעויות, איפה זה יכול לפגוע ואנחנו עושים אתהכול כדי להיות ערוכים ולא להיות מופתעים משום אירוע כזה או אחר

רב-טפסר אייל כספי:      אסונות הטבע שאנחנו נערכים אליהם, בעיקר רעידות אדמה, אנחנו בעיצומה של עבודת מטה שעוסקת בהחזרת הכשירות של כבאות והצלה להתמודד באירועים כאלה

רב-טפסר אייל כספי:  את חצי הדרך כבר עשינו ואני מאמין שתוך שנתיים נוכל, בתקציב טוב, להחזיר את הכשירות הזו באופן מלא

רב-טפסר אייל כספי:       עידן האש

רב-טפסר אייל כספי:  אנחנו זוכרים את 2016, בה החליטו להדליק את המדינה תרתי משמע

רב-טפסר אייל כספי:  גרמו את האירוע הכבד ביותר

רב-טפסר אייל כספי:  אנחנו שוכחים אבל ב-2016 בחיפה 600 בתים עלו באש ביום אחד

רב-טפסר אייל כספי:  לשמחתי אנחנו כבר שלושה חודשים במלחמה בעצימות גבוהה מאוד ואני לא זוכר אירוע כזה שביממה אחת עלו באש יותר מכמה בתים בודדים

רב-טפסר אייל כספי:  השריפה התחילה בעיקר משטחים פתוחים וגרמה לנזק העצום, שבו 600 בתי-אב נפגעו באותו גל טרור שהיה ב-2016

רב-טפסר אייל כספי:      סוגיית שריפות הענק

רב-טפסר אייל כספי:  אם אני קושר את ההתחממות הגלובלית, קצב התפתחות והתפשטות השריפה או נושא של הצפות ושיטפונות מה שהשתנה בהתחממות הוא הנושא של העוצמה והתדירות

רב-טפסר אייל כספי:  כרגע מבחינת הצפות יש לנו 300 מילימטר שיורדים ב-3 שעות, מה שפעם היה יורד בשלושה שבועות

רב-טפסר אייל כספי:  יש לנו קצב של שריפות ענק שכאשר השריפה כבר מפתחת לעצמה את היכולת להתפתח לשריפת ענק אי-אפשר לעצור אותה

רב-טפסר אייל כספי:  אלה שריפות של ארבעה או חמישה מטר בשנייה עם גל אש של בין 800 ל-1,200 מעלות

רב-טפסר אייל כספי:  זה כבר סיפור שקשה מאוד לבלום אותו

רב-טפסר אייל כספי:      יש לנו כמה פרויקטים של מחקר ופיתוח

רב-טפסר אייל כספי:  אנחנו עובדים עם מפא"ת, הם עושים איתנו השוואת מימון לכמה פרויקטים מאוד מעניינים

רב-טפסר אייל כספי:  אנחנו משקיעים גם בטכנולוגיה וגם ביכולת לייצר מכפילי כוח כדי לנסות ולהתמודד עם האתגרים שלנו על סמך יכולות צבאיות שעושים להן את ההתאמה האזרחית לאותן משימות

רב-טפסר אייל כספי:       סוגיית ההסברה היא קריטית

רב-טפסר אייל כספי:  רוב האנשים בישראל לא מתים בגורדי שחקים או בתת-הקרקע אלא בבית שגובהו הוא עד ארבע קומות

רב-טפסר אייל כספי:  אנשים שמתים כתוצאה משריפות הם בעיקר אנשים מחתך סוציו-אקונומי נמוך, אוכלוסייה מבוגרת או ילדים

רב-טפסר אייל כספי:  דרך אגב, מהאורחים, למי בבית אין גלאי עשן?     

קריאה: לי, אני יודע שאני צריך לקנות

קריאה:  נגעת בנקודה חשובה

רב-טפסר אייל כספי: בשנות העבודה 2021, 2022 ו-2023 אף בית בישראל לא שילם בחייו אם היה לו גלאי עשן

רב-טפסר אייל כספי:  גלאי עשן עולה בין 60 ל-70 שקלים, אתה מתקין אותו בבית ויש לך שנים של שקט

רב-טפסר אייל כספי:  חבל שאנחנו לא מצליחים לפצח את הדבר הפשוט הזה כי בסופו של דבר זה עולה 60 או 70 שקלים ומציל חיים

רב-טפסר אייל כספי:  זה לא שיש תעודת ביטוח שהבית לא יישרף, הבית יכולה להישרף אבל הילדים והמשפחה - - -     

צביקה פוגל: יש לנו תשובה למה אנשים לא מתקינים את זה? רק מודעות?     

שקלים: היה קמפיין של זה לפני שנה אם אני לא טועה

שקלים:  משהו מאוד אגרסיבי שרץ חודש שלם וזה העלה מודעות

אורי שובל: הם מנצלים את המומנטום בדרך כלל אחרי שריפות עם הרוגים ומריצים את זה למשך שבועיים או שלושה

רב-טפסר אייל כספי: אם ניסינו להכניס את זה בחקיקה אז התרעמו בגלל הרגולציה

רב-טפסר אייל כספי:  אנחנו לא נצליח להעביר את זה בחקיקה

רב-טפסר אייל כספי:  היום כל בניין חדש שנבנה, נבנה עם גלאים, אין בית שנבנה היום בלי גלאים ומגובה מסוים עם מתזים

רב-טפסר אייל כספי:  יש לנו עשרות אלפי יחידות דיור משנות ה-40, ה-50 וה-60 ודווקא שם האוכלוסייה היא האוכלוסייה הכי קשה והכי בעייתית וצריך לעודד את זה מהכנסת ועד המעגל האישי של כל אחד

רב-טפסר אייל כספי:  להורים, לאחים ולמשפחה

רב-טפסר אייל כספי:  זו מתנה מדהימה

רב-טפסר אייל כספי:  אנחנו יודעים להתחייב שלמי שיש בעיה בהתקנה אנחנו נתקין את הגלאי בחינם

רב-טפסר אייל כספי:  למי שיש בעיה להתקין גלאי, הכבאים מגיעים הביתה ומתקינים

רב-טפסר אייל כספי:  אנחנו עושים את זה לכל הקשישים בישראל, כל ניצולי השואה בישראל וכל האנשים שיש להם בעיה כלשהי

רב-טפסר אייל כספי:  הם פונים לכבאות והכבאות מתקינה את זה

רב-טפסר אייל כספי:       יש לנו מתקן אימונים שתראו היום

רב-טפסר אייל כספי:  מתקן האימונים מאוד מתקדם, איכותי וטוב

רב-טפסר אייל כספי:  אנחנו מרגישים שהוא קטן מדי בשבילנו ואנחנו רוצים לבנות בבית שמש מתקן נוסף למתארים שלא הצלחנו להכניס לפה

רב-טפסר אייל כספי:  משבר האקלים מאתגר אותנו

רב-טפסר אייל כספי:  נמצא כאן נציג המועצה לביטחון לאומי והוא יודע שהם הכריזו בקול רם שמשבר האקלים הוא חלק מהותי מהאיום על ביטחון מדינת ישראל

רב-טפסר אייל כספי:  אנחנו עסוקים במלחמה ופחות מתעסקים בזה אבל זה איום משמעותי

רב-טפסר אייל כספי:  קצב השריפות פה הוא הרבה יותר גדול ממה שהיה וישראל נמצאת באגן הים-התיכון

רב-טפסר אייל כספי:      מה שראינו שנה שעברה ביוון כבר שכחנו כי אנחנו נמצאים עמוק במציאות המורכבת שלנו אבל עלו באש ביוון כמות של כמה מיליוני דונם

רב-טפסר אייל כספי:  אנחנו היינו חלק מכוחות בין-לאומיים שטסו לסייע להם במאמצים להתמודד עם גל השריפות

רב-טפסר אייל כספי:  בדיעבד אנחנו מבינים היום שחלק גדול מהשריפות נגרמו מהצתה בזדון

רב-טפסר אייל כספי:  יש חוק ביוון שאי-אפשר להפוך קרקע מיוערת לנדל"ן אלא אם היא נשרפת

רב-טפסר אייל כספי:  ברור לכם מה הייתה המוטיבציה

רב-טפסר אייל כספי:       היה להם שם מחולל מאוד משמעותי והם הלכו על כל הקופה

רב-טפסר אייל כספי:  הם שרפו בכמות גדולה

רב-טפסר אייל כספי:  בחלק מהאירועים זה גם יצא משליטה

רב-טפסר אייל כספי:  מה שאנחנו יודעים להגיד שגם תוצאה מחום וגם כתוצאה מקור מה שהשתנה זו עוצמה ותדירות

רב-טפסר אייל כספי:  השריפות הרבה יותר עוצמתיות והתדירות הרבה יותר גדולה

רב-טפסר אייל כספי:  גם לגבי סוגיית הגשם והחורף אנחנו רואים את עוצמות הגשם וחוסר היציבות

רב-טפסר אייל כספי:      אנחנו המבוגרים גדלנו על מושג שנקרא "עונות שנה"

רב-טפסר אייל כספי:  היום אין מושג כזה יותר

רב-טפסר אייל כספי:  אפשר בעונת מעבר לחטוף את השריפה הכי גדולה שהייתה אי-פעם ואנחנו ערוכים בכל רגע נתון להתמודד עם כל אירוע, לאו דווקא בהתאם לשיוך שלו בעונות השנה

רב-טפסר אייל כספי:  נראה לכם סרט

רב-טפסר אייל כספי:      (הקרנת סרט)     

רב-טפסר אייל כספי: בצד שמאל רואים את הבית של הסבא והסבתא שלקח לו בערך 17 דקות לעלות באש

רב-טפסר אייל כספי:  בצד ימין של אותה תמונה זה פחות או יותר הבית שלכם היום שחלק מהריהוט שלו מגיע מסין או ממדינה באזור שוודיה אבל בסוף בפחות מחמש דקות הבית נשרף כליל

רב-טפסר אייל כספי:  אם לא תשימו גלאים זה מה שתראו

רב-טפסר אייל כספי:  בהדמיה פה המחולל הוא אותו מחולל

רב-טפסר אייל כספי:  הבעיה היא רק בזמנים

רב-טפסר אייל כספי:  מה קורה בדירה היום בחמש דקות ומה היה לפני 20 שנה

רב-טפסר אייל כספי:  בצד ימין אראה לכם מה קורה

רב-טפסר אייל כספי: הכול ירוק, משפחה לוקחת את הגחלים של המנגל ומשליכה אותם למה שהם חשבו שהוא אזור ירוק

רב-טפסר אייל כספי:  ההתחממות הגלובלית יוצרת בתוך העומק של העלים והעשבייה יכולת בעירה מהירה

רב-טפסר אייל כספי:      רואים מה קורה בצורה בצד שמאל

רב-טפסר אייל כספי:  בסךהכול תוך שלוש דקות

רב-טפסר אייל כספי:  95% אחוז של שריפה מה שהורג את האנשים הוא העשן ולא האש

רב-טפסר אייל כספי:  תוצרי הבעירה פה הם פשוט קטלניים

רב-טפסר אייל כספי:  ברום, ציאניד, כלור וכל אותם רעלנים שכמה שאיפות קטנות מהם ואי-אפשר להתאושש

רב-טפסר אייל כספי:  הנזק שנגרם בקנה הנשימה הוא קטלני

רב-טפסר אייל כספי:  אנחנו רואים שבפחות מחמש דקות נשרף כליל החדר ואם לא נבלום כרגע תוך חמש דקות יישרף כליל הבית כולו ומהר מאוד זה יתפשט גם לשכנים

רב-טפסר אייל כספי:      נראה דקה ממה שתיארתי לכם

רב-טפסר אייל כספי:  רוח חזקה, תנאי מזג אוויר לא קיציים

רב-טפסר אייל כספי:  תראו מה קורה בסרטון של דקה

רב-טפסר אייל כספי:  ברור לכם שדבר כזה אי-אפשר לעצור

רב-טפסר אייל כספי:  עד שהכבאות תגיע גם בעשר דקות אנחנו כבר מגיעים לשריפה משמעותית ולכן הכי חכם זה למנוע

רב-טפסר אייל כספי:       מבחינת שגרה וחירום, אנחנו שותפים מלאים בכל מה שקשור בטרור כזה או אחר

רב-טפסר אייל כספי:  השריפות בהרי ירושלים שאתם מכירים גם את גודלן וגם עוצמתן

רב-טפסר אייל כספי:  הפרות סדר ב"שומר-חומות"

רב-טפסר אייל כספי:  זו הייתה פעם ראשונה שמערך הכבאות היה בחזית, פתחו באש ותקפו באופן אישי לוחמי אש

רב-טפסר אייל כספי:  לכן הצטיידנו באמצעים חדשים, כתבנו תורות לחימה חדשות כדי שאם יהיה חסר וחלילה "שומר-חומות" שתיים נדע איך להתגונן

רב-טפסר אייל כספי:  בנושא של נפילת טילים אנחנו שחקן מאוד מרכזי

שקלים: יש היום כבאים עם נשק?     

רב-טפסר אייל כספי: כן, בטח

רב-טפסר אייל כספי:  לא נרחיב על זה אבל עשינו כאן ניתוח

רב-טפסר אייל כספי:  80% מהנשק שמשוגר מהחזית הדרומית מוביל לשריפה

רב-טפסר אייל כספי:  לעומת זאת, 95% מנפילות החימוש מהחזית הצפונית באופן מידי מובילות לשריפה

רב-טפסר אייל כספי:  זה אומר שהחימוש הצפוני הרבה יותר מדויק ואיכותי מאשר החימוש הדרומי

רב-טפסר אייל כספי:  אנחנו מסייעים גם לצבא וגם לשאר גופי הביטחון, בתוך ומחוץ לגבולות המדינה

רב-טפסר אייל כספי:  הלוואי והיינו יכולים לעשות יותר

רב-טפסר אייל כספי:  אנחנו גם בכשירות מלאה לאירוע לא-קונבנציונלי במידה ויתפתח פה

רב-טפסר אייל כספי:       אנחנו שותפים לבנייה

רב-טפסר אייל כספי:  יש לנו צוותים מקצועיים שמלווים את כל תחום הבנייה במדינה

רב-טפסר אייל כספי:  יש לנו מערך כיבוי קטן

רב-טפסר אייל כספי:  יש לנו נכון לרגע 14 מטוסי כיבוי מדגם "אייר-טרקטור"

רב-טפסר אייל כספי:  מטוס כזה לוקח 3,000 ליטרים של חומר

רב-טפסר אייל כספי:  הוא יכול לקחת או קצף או מעכב בעירה

רב-טפסר אייל כספי:  המטוס הזה נותן מענה טוב לתרחיש הייחוס שנכתב בשנת 2011

רב-טפסר אייל כספי:  נכון להיום יש לנו בעיה בין תרחיש הייחוס לבין המענה האווירי

רב-טפסר אייל כספי:  המטוסים הגדולים יותר, דגם "בומבדיר", אלה שלוקחים scooping מהמים, עולים 25 מיליון דולר

רב-טפסר אייל כספי:  מטוס "אייר-טרקטור" עולה שני מיליון דולר

רב-טפסר אייל כספי:   קנינו טייסת שלמה במחיר של מטוס אחד גדול ועכשיו אנחנו חייבים את ההשלמה

רב-טפסר אייל כספי:  ההשלמה זה רכש משלים של ארבעה מסוקים שיידעו לעבוד גם ביום וגם בלילה

רב-טפסר אייל כספי:  התרשמתי שהתקציב האחרון מקדם רכש של שני מסוקים

רב-טפסר אייל כספי:  זה חשוב מאוד

רב-טפסר אייל כספי:  ברגע שהמדינה תחליט לרכוש מסוק, המסוק הראשון יגיע תוך שלוש שנים

רב-טפסר אייל כספי:  זה הליך הצטיידות ארוך ולא פשוט

רב-טפסר אייל כספי:  אנחנו צריכים להיות כבר עמוק בתהליך הזה

רב-טפסר אייל כספי:      מילה טובה על הטייסת

רב-טפסר אייל כספי:  כולם יוצאי חיל-האוויר וכולם טייסי קרב

רב-טפסר אייל כספי:  אנשים מדהימים שעושים עבודה מצוינת

רב-טפסר אייל כספי:  הם צברו ניסיון וזה מכפיל כוח עצום

רב-טפסר אייל כספי:  יש לנו יכולת מיוחדת עם פלטפורמה של חיל-האוויר על בסיס של קרנפים שיודעים לקחת מטענים מיוחדים שהבאנו מארצות הברית ובעיקר להטיל אותם בלילה

רב-טפסר אייל כספי:  זה פרויקט יקר ומסורבל והצבא עסוק במלחמה

רב-טפסר אייל כספי:  סוגיית המסוקים נדרשת, לא רק לכיבוי יום ולילה אלא גם למשימות החילוץ של כיבוי אש

רב-טפסר אייל כספי:      אנחנו מלווים את כל תשתית הרכבת והפרויקטים הלאומיים

רב-טפסר אייל כספי:  המדינה אתגרה אותנו גם ברכבלים

רב-טפסר אייל כספי:  בחיפה יש את פרויקט הרכבלית

רב-טפסר אייל כספי:  בשנת 2023 ביצענו 22 פעולות הצלה כאשר הרכבלית נתקעה בין שמיים וארץ והיינו צריכים לחלץ אנשים

רב-טפסר אייל כספי:  פרויקט כזה נבנה גם בירושלים כך שגם אירוע כזה מצריך מהכבאים את משימות החילוץ הייחודיות למתאר הזה

קריאה: יש לך גם במנרה חילוץ מרכבלים?     

רב-טפסר אייל כספי: כן, מנרה זה יחסית קטן עלינו

רב-טפסר אייל כספי:  יש לנו גם במנרה וגם במצדה אבל הם יותר ידידותיים

רב-טפסר אייל כספי:  ברכבל האחר התנועה מאוד מהירה והכמות הקרונות גדולה יותר

רב-טפסר אייל כספי:  בנקודה הגבוהה ביותר הם נמצאים בגובה של יותר מ-100 מטרים

רב-טפסר אייל כספי:  כך שהבעיה היא בעיקר להגיע לקפסולה

רב-טפסר אייל כספי:      יש לנו את אסדת הגז

רב-טפסר אייל כספי:  אנחנו אחראים בעיקר על "לוויתן"

רב-טפסר אייל כספי:  דיברנו על המועצה לביטחון לאומי, צריך לראות איך מייצרים איזושהי פלטפורמה שתדע להתמודד עם אירוע קיצון וכדאי לעשות את זה כמה שיותר מהר לפני שזה יכול לאתגר אותנו

רב-טפסר אייל כספי:  כמו שאמרתי, אנחנו בעד גלאי עשן

רב-טפסר אייל כספי:  גלאי עשן כזה מציל חיים

רב-טפסר אייל כספי:  אם נצליח להגיע לכל בית בישראל אני מתחייב שכמות ההרוגים תהיה קטנה משמעותית

רב-טפסר אייל כספי:      אנחנו ברכש של ציוד, רכבי כיבוי, גם בבניית תחנות כיבוי בישראל, אנחנו נלחמים מול משרד האוצר על מנת לאפשר לנו לגייס כוח אדם גמיש, חיילים מהצבא או שירות לאומי או אזרחי

רב-טפסר אייל כספי:  זה פרויקט שאנחנו מאוד מעודדים אותו

רב-טפסר אייל כספי:  יש לנו הצלחה חלקית בשירות הלאומי והאזרחי, מול הצבא פחות

רב-טפסר אייל כספי:  אני מקווה שאחרי המלחמה הם יהיו יותר קשובים וישתפו איתנו פעולה

רב-טפסר אייל כספי:  צריך לחזק את המענה האווירי, לחזק את היכולת שלנו לשלב אנשים מהחברה החרדית במערך הכבאות

רב-טפסר אייל כספי:  אנחנו צריכים לצמצם יותר את הבירוקרטיה ולהיות יותר נותני שירות מהיר וזריז לקהילה

רב-טפסר אייל כספי:  אני מקווה שנצליח לבנות את שלב ב' של המכללה

רב-טפסר אייל כספי:  אנחנו נציג לכם בהמשך כמה תחומי מחקר ופיתוח שאנחנו עושים

רב-טפסר אייל כספי:      לגבי "חרבות ברזל", ניתן לראש אגף המבצעים לתת את הסקירה המקצועית שלו

רב-טפסר אייל כספי:  מבחינת זמנים, אנחנו נעביר את המצגות ואחר כך יוצאים לסיור בשטח

רב-טפסר אייל כספי:  בין לבין נעשה עשר דקות הפסקה ואז נמשיך בסיור בשטח

רב-טפסר אייל כספי:  בבקשה, ניסים

טפסר ניסים טוויטו: תודה רבה לכם שמצאתם זמן להגיע לכאן בימים קשים של מלחמה

טפסר ניסים טוויטו:  אנסה לשרטט קווים לדמותה של המערכה הזו בראיית כיבוי והצלה

טפסר ניסים טוויטו:  בהתאם למצב המשפטי הלאומי אנחנו במצב חירום כמו יתר גופי החירום

טפסר ניסים טוויטו:  רבות דובר על ההפתעה של אוקטובר וחוסר המוכנות של גופי החירום והביטחון לתת את הביטחון לשלום הציבור

טפסר ניסים טוויטו:       אני יכול להגיד במלוא הצניעות, שבמערך הכבאות, חודשים לפני, הנציב הורה לי לשבור את ההגה ימינה ונכנסנו לתהליך מואץ של נוהל קרב ותרחיש רב-זירתי, כאשר במיקוד הייתה הזירה הצפונית

טפסר ניסים טוויטו:  אגדיל ואומר שאפילו גורמים בכירים מתחום המודיעין שאלו אותנו למה אנחנו מתעסקים עם התרחיש הזה ושמשבר האקלים הוא תרחיש הליבה שלנו

טפסר ניסים טוויטו:  למרות זאת אנחנו התעסקנו בעניין הזה

טפסר ניסים טוויטו:      צריך להגיד ביושר

טפסר ניסים טוויטו:  כן הופתענו מהעוצמה , מההיקף והמסה הקריטית, מהעבודה שלא הייתה שום התראה גם לא לחזית הדרום שלנו

טפסר ניסים טוויטו:  בהקשר הזה למדנו שהאירוע הזה היה מורכב וקטלני

טפסר ניסים טוויטו:  באשר לתמונת מצב הפתיחה, זו התמונה ששורטטה בציבור בסוף היום הראשון ללחימה

טפסר ניסים טוויטו:       (הקרנת מצגת)      

טפסר ניסים טוויטו: בסוף היום הראשון ללחימה הבנו שאנחנו חייבים להתאים את דפוסי הפעלת הכוח שלנו ואת דפוסי בניין הכוח ועשינו הרבה מאוד פעולות שיאפשרו לנו לתפקד ולהיות רלוונטיים לאותה מציאות שהתפתחה ותכף נעמוד על כמה מהם

צביקה פוגל: אירוע דומה בצפון יזכה למענה יותר טוב?     

טפסר ניסים טוויטו: אני חושב שגם לזה אנחנו נערכים

טפסר ניסים טוויטו:  אנחנו מבינים שבצפון התרחיש יהיה הרבה יותר מאתגר גם בהיקפים שלו, גם בדיוק וגם בפוטנציאל ודיבר על זה קודם הנציב

טפסר ניסים טוויטו:  עם תחמושת שמהווה מטען אש לכל דבר ועניין הגליל יבער

טפסר ניסים טוויטו:  אנחנו נגיד מה אנחנו ממליצים לקדם בהקשר הזה

רב-טפסר אייל כספי: אם עכשיו אנחנו מודאגים, במאי נהיה עוד יותר מודאגים

צביקה פוגל: הנה עוד סיבה להקדים תרופה למכה

טפסר ניסים טוויטו: באשר ל-24 השעות הראשונות, אפשר לראות את הגנים הטיפוסיים של מערך הכבאות שבדקות בודדות, כבר בתחילת המתקפה, ב-06:45 הנציב נותן לי הנחיה להעביר את כל המערך למצב חירום מלא ואני רוצה להגיד דבר אחד כדי לשרטט את העניין הזה

טפסר ניסים טוויטו:  תזכור, צביקה, שברגע במערך הכבאות עובר לחירום הוא מתחיל בסדר-כוחות של 100%

טפסר ניסים טוויטו:  אין תהליך של צבירת סדר-כוחות כמו מערך מילואים או מערכים משלימים וזה יתרון כאשר המערכה מתוחמת וברורה בטריטוריה ובממד הזמן אבל הופך להיות נקודת תורפה אמיתית כשזו מערכה מתמשכת כי אין לך עומק

טפסר ניסים טוויטו:  זה סיפור לא פשוט

צביקה פוגל: ב6:45 הוקפצו כולם? כולל מי שהיה בבית?     

טפסר ניסים טוויטו: כן

טפסר ניסים טוויטו:  סך כל סדר הכוחות שנצבר היה מהר מאוד, תוך שעתיים המערך היה מאויש

רב-טפסר אייל כספי: מי שנרצח אלה התחנות שפספסו את כמה הדקות שיצאו מהתחנה הביתה או מהבית לתחנה

טפסר ניסים טוויטו: זה הסיכום עד כאן

טפסר ניסים טוויטו:  לא אגיד על זה הרבה, חוץ מהעובדה שבזירה הדרומית באשקלון, העיר המטווחת ביותר, נדרשנו להתמודד עם ריבוי מוקדים שהביא למתיחת יכולות התחנה עד הקצה

טפסר ניסים טוויטו:  עם זאת, ברור לנו שהזירה הצפונית היא אופרה אחרת לגמרי ואנחנו נצטרך גם במערכת השיקולים שלנו, עם כל הצער, לפעמים נצטרך לוותר על שטחים שאין בהם נכסים חיוניים , אסטרטגיים או תשתיות לאומיות

צביקה פוגל: גם כיפת ברזל עושה את זה, זה בסדר

רב-טפסר אייל כספי: לא לכל אירוע נוכל להגיב

צביקה פוגל: ברור

צביקה פוגל:  אני מקווה שהמועצה לביטחון לאומי מעורבת בתהליך של על מה מוותרים ועל מה פחות מוותרים

קריאה: מעורבת

צביקה פוגל: יפה מאוד

טפסר ניסים טוויטו: יש משהו מעניין במאפייני המערכה

טפסר ניסים טוויטו:  מדובר על רב-זירתיות

טפסר ניסים טוויטו:  המערכה הזו נפתחה כשיש ארבע או חמש חזיתות

טפסר ניסים טוויטו:  חזית גם בדרום, גם בצפון, חזית לוויין בסוריה, חזית ביהודה ושומרון והשפעה על התפר העורפי והייתי אומר אפילו גם המעגל השלישי שריתק אותנו לאילת

טפסר ניסים טוויטו:  מה שמעניין בהקשר הזה, זו העובדה שהנציב דיבר מקודם על תפיסת היסוד שלנו ביכולת לסייע הדדית בין מחוז למחוז

טפסר ניסים טוויטו:  החזיתות הללו היו מתואמות, מסונכרנות ואמרו בצורה גלויה שהן מעוניינות לרתק כוחות צבא, גם אותנו זה ריתק

טפסר ניסים טוויטו:       כל מחוז היה צריך להגן בגזרתו על כל המשתמע מהעניין הזה וכשאתה גוף קטן זה סיפור לא פשוט

טפסר ניסים טוויטו:  זו נקודה אחת

טפסר ניסים טוויטו:  נקודה שנייה היא שזו הפעם הראשונה שלוחמי אש נדרשו קודם כל להגן על עצמם ולהילחם לפני שהם מטפלים במשימות ההצלה והלחימה באש

טפסר ניסים טוויטו:  חלקם נלחמו על חייהם, חלקם נרצחו בדרך לעבודה ומי שכבר הצליח לצאת נתקל בצירים במרחבים שמאוימים גם בירי מנגד וגם בנשק נגד טנקים והיו מי שחטפו טילי אר-פי-ג'י או טילים של נשק נגד טנקים ברכבים

צביקה פוגל: והרכבים שלנו, ברוך השם, בולטים וגדולים

טפסר ניסים טוויטו: לגמרי

טפסר ניסים טוויטו:  אחד מהחוקרים שלנו נפגע מטיל אר-פי-ג'י, פרסמו את זה בסרטון הקצר

טפסר ניסים טוויטו:  לא רק הלוחמים אלא גם המטות שלנו, בעיקר סמלי המבצעים, התמודדו עם משהו שהוא תרחיש סוף עולם שהם לעולם לא התמודדו איתו, כאשר בצד השני יש זעקות שבר ואנשים נשרפים בלהבות כשהם לא מזניקים כוחות כי אי-אפשר

טפסר ניסים טוויטו:  אלה תסריטים דמיוניים גם בצד של מערך הלחימה וגם במערך המשלים של סמלי המבצעים והיו בלי סוף שיחות כאלה

רב-טפסר אייל כספי: לא מדברים אבל באירוע של תחנת המשטרה בשדרות שהיה אירוע מאוד מכונן, מי שהעלה את לוחמי היחידה המשטרתית המיוחדת לגג התחנה זה הסולם שלנו

רב-טפסר אייל כספי:  כבאי אמיץ שבא עם סולם גבהים, פרס אותו תחת האש העזה ואפשר ליחידה המשטרתית המיוחדת לפרוץ לתחנה מהגג

רב-טפסר אייל כספי:  הוא יקבל את עיטור הגבורה על זה

צביקה פוגל: יפה מאוד

טפסר ניסים טוויטו: הדבר הבא שאני רוצה לסמן הוא המתח הערכי המובנה שאתו הלוחמים נדרשו להתמודד והוא המתח בין ערכיות המשימה למול הצורך להגן על הבית

טפסר ניסים טוויטו:  בשונה מהצבא שחוצה את הגבול, הכבאים גרים במרחב והוא היה מרחב לחימה פעיל

טפסר ניסים טוויטו:  תחנות נכבשו, חדרו ליישובים, הרחובות הפכו למרחץ דמים

טפסר ניסים טוויטו:  הלוחמים נקראו למשימות הצלה כשבטלפון בצד השני הבית בזעקות שבר בגלל ירי שמתנהל מתחת לבית

טפסר ניסים טוויטו:  זו דילמה אתית ומוסרית מהמעלה הראשונה

טפסר ניסים טוויטו:  אין פתרון פשוט לעניין הזה, זה קורע אותך

צביקה פוגל: אסור לנו להיגרר לצורך לתת פתרון

רב-טפסר אייל כספי: לא הייתה לנו בעיית משמעת אחת עד היום, לא קרה שמישהו התלבט אם להישאר בבית או לבוא לעבודה

רב-טפסר אייל כספי:  עד היום היו 100% התייצבות

טפסר ניסים טוויטו: אתן עדות אחת

טפסר ניסים טוויטו:  סממ"ז דרום, נקרא להגיע למפקדת המחוז, יורד למטה ומתמודד עם קרבות רחוב כשיש 38 הרוגים ברחוב

טפסר ניסים טוויטו:  רק להבין את התרחיש של פתיחת המלחמה

צביקה פוגל: באופקים?     

קריאה: כן

טפסר ניסים טוויטו: סוגיית ריבוי המוקדים

טפסר ניסים טוויטו:  העובדה שתחנה נדרשה להתמודד עם 18 מוקדים בו-זמנית חייבה אותה לפתח טכניקה

טפסר ניסים טוויטו:  פיתחנו טכניקה שמותאמת למציאות כזו, כי היא מעבר ליכולות קונבנציונליות של תחנה

טפסר ניסים טוויטו:  צריך להעריך היכן נמצאות זירות ההרס

טפסר ניסים טוויטו:  זה מתקשר גם למה שאנחנו רוצים להציג בהקשר של כיתות הכוננות

טפסר ניסים טוויטו:  צריך לעשות סדר עדיפויות ולגבש תמונה מהימנה היכן נמצאת הזירה המורכבת ואיפה צריך את הכוח

טפסר ניסים טוויטו:      בנוגע לסוגיית תפיסת הביטחון של התחנות

טפסר ניסים טוויטו:  יש לנו יותר תחנות מאשר למשטרת ישראל ברחבי הארץ

טפסר ניסים טוויטו:  אנחנו עושים עבודה לגיבוש תפיסת הביטחון, בטח כשמדינת ישראל הולכת להרחיב את ההגנה על המרחב הציבורי ושלכל אזרח תהיה יכולת להגן קודם כל על עצמו

טפסר ניסים טוויטו:  זה ידרוש מאתנו לא מעט משאבים אבל ברור לנו שאם נכבשו תחנות משטרה, נכבשו יישובים ונכבשו בסיסים – גם אנחנו מטרה לגיטימית

צביקה פוגל: אני מוכרח להוסיף כאן הערה

צביקה פוגל:  שינוי תפיסת הביטחון הוא מרכיב שאנחנו כוועדה הולכים להשקיע בו הרבה זמן

צביקה פוגל:  תפיסת הביטחון של מדינת ישראל שנולדה ב-1954, אם זיכרוני אינו מטעה אותי, עומדת על שתי רגליים עיקריות

צביקה פוגל:  הראשונה היא שהמלחמה צריכה להיות קצרה כי ישראל לא בנויה למלחמה ממושכת והשנייה היא שצריכים להעתיק את המלחמה אל תוך שטח האויב כי העורף הישראלי לא יודע לספוג אבדות רבות

צביקה פוגל:  שום דבר מתפיסת הביטחון הזו לא מיושם בימים אלה,הכול הפוך מבחינתנו

צביקה פוגל:      מחר אני הולך לבקר בצפון אצל יאיר

צביקה פוגל:  הלקחים שהופקו בדרום מיושמים כבר בצפון?     

טפסר ניסים טוויטו: כן

טפסר ניסים טוויטו:  בנוסף, עשינו אישור תכניות ולפני שבועיים התכנסנו בצפון יחד עם הנציב ואלוף פיקוד צפון

טפסר ניסים טוויטו:  עשינו שם קבוצת פקודות קצרה יחד עם המטה שלו

טפסר ניסים טוויטו:  בשבוע הבא נעשה לקחים מטכ"ל

טפסר ניסים טוויטו:  את חלק מהדברים לגבי הצפון תכף תראה כאן

טפסר ניסים טוויטו:  אם תצליח לעזור לנו למנף את זה נודה לך

רב-טפסר אייל כספי: סגרנו בתפיסה את מה שאנחנו יכולים עכשיו ומהר

רב-טפסר אייל כספי:  כל הפלטפורמה הטכנולוגית שצריכה לתת את המעטפת הנדרשת לא קיימת אלא נמצאת בתכנון

רב-טפסר אייל כספי:  בסופו של דבר מדובר בעניין תקציבי

רב-טפסר אייל כספי:  אם לא יהיה לנו את התקציב הנדרש לא נוכל לבסס את התפיסה כי חלק משמעותי ממנה מבוסס על טכנולוגיה

צביקה פוגל: או-קיי

טפסר ניסים טוויטו: אחרי ששרטטנו את המאפיינים, כמה השלכות על כיווני הפעולה שלנו

טפסר ניסים טוויטו:  אנחנו עובדים בצל הלחימה ומנהלים שגרה

טפסר ניסים טוויטו:  הדבר הראשון, ונעשה את זה בשילוב גם עם המועצה לביטחון לאומי, צבא ההגנה לישראל והמשטרה הוא עדכון תרחיש הייחוס לכבאות והצלה

טפסר ניסים טוויטו:  זה משהו שנמצא בתהליכי עבודה

טפסר ניסים טוויטו:  הדבר השני הוא שינוי תפיסת הביטחון

טפסר ניסים טוויטו:  עשינו על כך עבודת מטה אותה נוכל להציג בכל עת

טפסר ניסים טוויטו:  הדבר השלישי הוא הרחבת יכולות המערכים התומכים המשלימים

טפסר ניסים טוויטו:  הולכים לכיוון של משמר לאומי, 800 כיתות כוננות ואנחנו רוצים גם להרחיב את מערך המתנדבים

טפסר ניסים טוויטו:  אנחנו רוצים לעשות רישות של המרחב

טפסר ניסים טוויטו:  הנציב דיבר על זמן תגובה ואין סיבה שכיתות הכוננות לא יהיו מסוגלות לחילוץ קל מהיר מאתר הרס, כיבוי ראשוני מידי כאשר בגל השני יגיעו כוחות הכבאים

טפסר ניסים טוויטו:      צריך לנצל את המערכים האלה ולהרחיב את היכולות

טפסר ניסים טוויטו:  זה ידרוש הצטיידות שהיא בטלה בשישים אל מול התועלת

צביקה פוגל: בהרחבת היכולות ייכנס הסיוע לכוחות הלוחמים בתוך השטח?     

רב-טפסר אייל כספי: לא, זה לא תלוי בנו

רב-טפסר אייל כספי:  אנחנו מוכנים לכך כבר מחר בבוקר, הצבא לא נותן לנו את האפשרות הזו

צביקה פוגל: ההערה שלי מוכוונת לזה שחלק מהכוחות הלוחמים שנלחמים בשטח ונתקלים באש – לא ירי, אלא דליקה בוערת – לא יודעים מה לעשות, אין להם יועץ כיבוי

צביקה פוגל:  אחד הדברים שעלו על ידי הנציב - - -     

תת-טפסר כפיר ביביטקו: ניסינו להעלות את זה פעמיים

תת-טפסר כפיר ביביטקו:  בפעם הראשונה בתחילת הלחימה, עסקתי בזה עשרות שעות

תת-טפסר כפיר ביביטקו:  אתה מכיר את הצבא, משהו חדש שלא ידוע אם מתחבר להם

תת-טפסר כפיר ביביטקו:  הגענו כבר להכרעה וחטיבת המבצעים אישרה את זה, יוסי בכר מפיקוד הדרום אישר את זה ובדרגים שלמטה, לא משנה מי, מאוגדה 36 לא מחוברים

תת-טפסר כפיר ביביטקו:  בטח לא להפקיר את האנשים שם ככה בצורה כזו

צביקה פוגל: אני אראה איך אני עוזר בזה

טפסר ניסים טוויטו: אציג שתי שקופיות בקצרה

טפסר ניסים טוויטו:  הלכנו על הפרמטר של 04 עד 07 בגליל ובנינו תכנית שלפיה אנחנו נשענים על כיתות הכוננות שממילא הולכות וצוברות תאוצה

טפסר ניסים טוויטו:  הסברנו שכיתת כוננות יכולה לפעול לא רק בפח"ע ובהגנה אלא שניתן להרחיב את היכולות

טפסר ניסים טוויטו:  ייפלו כאן אלפי טילים ביום שיחוללו שריפות ויש צורך בהצטיידות מהירה

טפסר ניסים טוויטו:  הכנו תכנית שאושרה על ידי הנציב

טפסר ניסים טוויטו:  אפשר לראות את הרצועה של מרחב חוף וצפונה

טפסר ניסים טוויטו:  בכחול מסומנות כיתות כוננות שצפויות להצטייד ב-14 כלים למשימות כיבוי וחילוץ קל

צביקה פוגל: כשאתה אומר 14 כלים אתה לא מדבר על עגור וכדומה?     

טפסר ניסים טוויטו: טנדר כיבוי, תסתכל במצגת

טפסר ניסים טוויטו:  אנחנו רוצים להשיג למשימות כיבוי וחילוץ מהירות תגובה, חיזוק עוצמת המענה ובסוף גם תחושת ביטחון וחוסן

טפסר ניסים טוויטו:  צביקה, שאלת על יאיר אלקיים, זו עבודה שהוא הולך להוביל כחלק מהלקחים

טפסר ניסים טוויטו:      בנוגע לתרחיש הייחוס האווירי

טפסר ניסים טוויטו:  המערך האווירי הוא זרוע אסטרטגית של כבאות והצלה, לסוגיית משבר האקלים ובכלל

טפסר ניסים טוויטו:  לאחרונה תרחיש הייחוס שונה בתיאום עם המועצה לביטחון לאומי ואם בעבר הטייסת הוקמה בעקבות שריפה גדולה אחת ושתיים בינוניות, מאז היו שלוש שריפות גדולות

טפסר ניסים טוויטו:  דבר זה הוביל אותנו לניתוח מחדש והערכה איזה סדר כוחות המערך האווירי צריך

טפסר ניסים טוויטו:  הייתה על זה עבודת מטה ובחנו כל מיני סוגי מסוקים

טפסר ניסים טוויטו:       בתיאום עם משטרת ישראל החלטנו שנכון לבחור במסוקי בלאק הוק בגלל הוורסטיליות של מסוק זה, כושר הנשיאה, הסבבים הקצרים, יכולת ההטלה והספקי המים שהוא יכול להביא לתקיפה

טפסר ניסים טוויטו:  מסוק ה-בלאק הוק עושה סבבים קצרים ולא צריך ללכת למנחתי הקבע, אפשר לשים בריכות

טפסר ניסים טוויטו:  זה נמצא בתהליך עבודה והוצג לשני ראשי ממשלה, נפתלי בנט ויאיר לפיד

טפסר ניסים טוויטו:  שניהם אישרו את הפרויקט והוא עבר ועדת פטור

טפסר ניסים טוויטו:  בתקופה האחרונה הפרויקט הוקפא ועכשיו הוא שוב עולה על סדר היום כי גם אנחנו וגם המשטרה חיפשנו עצמאות עם פתיחת המלחמה ולא לחכות למערך המסוקים של צבא ההגנה לישראל כי הוא יהיה עסוק בדברים אחרים

טפסר ניסים טוויטו:  אלה הנימוקים לבחירה

צביקה פוגל: כמה מסוקים אנחנו רוצים?     

רב-טפסר אייל כספי: ארבעה מסוקים

צביקה פוגל: מסוקים ארבעה, וכמה מטוסים?     

רב-טפסר אייל כספי: יש לנו 14 מטוסים, אנחנו משאירים אותם ולהם מוסיפים ארבעה מסוקים

צביקה פוגל: כמה עולה כל מסוק?     

טפסר ניסים טוויטו: בנו את זה לתשלום של 30 שנה, כל שנה 20 מיליון

קריאה: זה ארבעה מסוקים ל-20 שנה, 30 מיליון בכל שנה לארבעת המסוקים

צביקה פוגל: 30 מיליון שקל לשנה?     

טפסר ניסים טוויטו: כן

רב-טפסר אייל כספי: רק התחזוקה של בלאק הוק עולה 16 מיליון שקלים בשנה

צביקה פוגל: שלא תבין לא נכון, זה נשמע לי מעט מאוד

צביקה פוגל:  מה זה בתקציב משרדים?     

טפסר ניסים טוויטו: תזכור גם שהמסוקים האלה אמורים להיות ורסטיליים גם למשטרת ישראל וגם לכבאות, להרבה מאוד צרכים

רב-טפסר אייל כספי: זה שם את ישראל ב"ליגת-על"

טפסר ניסים טוויטו: עד כאן, תודה

אלון מיילר: אמשיך עם מספרים

אלון מיילר:  כמו שהנציב הדגיש, אנחנו עם כניסתו לתפקיד בנינו עבודת תכנית רב-שנתית שלקחה בחשבון את תרחיש הייחוס

אלון מיילר:  לטובת הדבר הזה נדרש הסיוע שלנו, במיוחד שאנחנו מדברים על לחימה לאורך השנה בשתי גזרות ומה שאנחנו צריכים כתוצאה מזה

אלון מיילר:  כדי לצלול לנתונים, אנחנו מבינים שאנחנו לא רק מניעה והגנה אלא צריכים לתת תגובה ומענה שהוא גם מענה ורסטילי וגם בניין כוח מותאם עם מתארים

אלון מיילר:  אם לצורך הדוגמה בעבר היו רוכשים משאיות אדומות גדולות, היום אנחנו מבינים שזה לא תואם את זמני ההגעה ולא נפגוש ככה את המציאות

אלון מיילר:  רכשנו רכבי סער קטנים יותר, רכשנו טנדרים למרחב הפתוח שמגיעים מהר יותר ויודעים לעצור את האש

אלון מיילר:  כמו שראיתם בסרטון, אם הוא מגיע בהתחלה האש לא מתפשטת

אלון מיילר:  יש לנו גם שומרים ביערות שמבצעים סיור ביערות ואזורי סיכון בתקופה החמה

אלון מיילר:       התמונה מאוד מדאיגה

אלון מיילר:  אם משווים לתקופה של חמש שנים אחורה, אנחנו מגיעים לאט יותר

אלון מיילר:  ריבוי האוכלוסייה וריבוי כלי הרכב בדרכים שמים אותנו במקום לא טוב אל מול מה שאנחנו רוצים להגיע אליו ואל מול המצב בעולם המערבי

אלון מיילר:      אנחנו מגיעים דקה וחצי מאוחר יותר לעומת העולם המערבי

אלון מיילר:  אנחנו מצדנו מבינים את זה וקונים רכבים קטנים יותר

אלון מיילר:  ועדיין, באותה פריסת תחנות וכמות כוח אדם רק ככה נוכל לצמצם את הזמנים האלה

אלון מיילר:  לגבי המספרים, דיבר הנציב של תמונה סופית של 225 תחנות, אנחנו מדברים בשלב ביניים, בסדר גודל של שלוש או ארבע שנים להגיע ל-150 תחנות כיבוי עם עוד תוספת של רכבי כיבוי

אלון מיילר:  קיבלנו חלק מהרכבים עכשיו כתוצאה מהלחמה ועדיין נדרשת כאן אספקה שוטפת בכל שנה

צביקה פוגל: כמה מתוך ה-3,336 שיהיו בעתיד יהיו ברגע נתון לעבודה?     

קריאה: שליש

קריאה: רבע

אלון מיילר: כבר הייתה עבודה של הטכניון, ברגע שייתנו לנו את המשאבים אנחנו מוכנים עם תכנית

אלון מיילר:  נתתי כאן כדוגמה את מחוז הצפון שאתה מכיר

אלון מיילר:  אנחנו יודעים להגיד שמתוך האוכלוסייה ל-460,000 תושבים לא נגיע בעשר הדקות הראשונות

אלון מיילר:  איך מתמודדים עם הדבר הזה? כמות של מעל 3,500 אירועים שנמשכים בזמן לא טוב

אלון מיילר:  אם נבנה את התחנות שאנחנו רוצים, על חלקן כבר יש לנו מימון במסגרת החלטה 550, נצליח לצמצם את כמות התושבים שמקבלים כיסוי לא טוב בזמן ונוכל להוריד את ממוצע האירועים בהקשר הזה

אלון מיילר:  יש לנו את אותה תכנית סדורה על פני כל שבעת המחוזות שלנו והיא אמורה לתת מענה מיטבי

אלון מיילר:      לגבי מוכנות לרעידת אדמה, קנינו את הערכות עד שרכבי "געש" יגיעו

אלון מיילר:  יש לנו תכנית סדורה במרכזה יהיו 18 רכבים בפריסה ארצית שייתנו מענה

אלון מיילר:  כרגע רכשנו ערכות כבדות שייתנו מענה

אלון מיילר:  נכון לעכשיו יש לנו לכל מדינת ישראל 11 רכבים ישנים מאוד, החדש בהם בן 20 שנה

צביקה פוגל: בבקשה אורלי, רצית להעיר

אורלי אקווה: הערה בקשר לתרחיש הייחוס, והנציב דיבר על התכנית של הטכניון, התרחיש שאושר הוא בין כה פשרה לבין מה שהאנשים של הטכניון אמרו

אורלי אקווה:  התרחיש הוא פשרה בין הרצוי שזה מה שאומר הטכניון לבין המצוי שזה התקציב

אורלי אקווה:  יש כאן מדרגה אחת של פשרה

אורלי אקווה:  המדרגה השנייה קשורה לתקנים והפער בין מספר התקנים שנגזרים על פי התרחיש לבין מספר התקנים שיש בפועל, המדרגה השלישית היא שלא כל התקנים שיש היום בכבאות מאוישים וגם זה עניין של תקציב שוטף שמועבר

אורלי אקווה:  יש כאן שלוש מדרגות של פערים

אורלי אקווה:  למיטב ידיעתי החליטו לקצץ את התקציבים של החלטת הממשלה 550 שהזכירו קודם

אורלי אקווה:  לא ראיתי את פירוט הסעיפים של הקיצוץ אז לא בטוח שזה לא ישליך

אורלי אקווה:      בנוגע לזמנים והמדידה של ישראל לעומת מדינות אחרות, זמני התגובה בשנים האחרונות עלו, המצב הפך לגרוע יותר לעומת לפני כמה שנים וגם כך האופן בו ישראל מודדת את זמן התגובה בכבאות הוא לאו דווקא איך שמודדות מדינות אחרות

אורלי אקווה:  בישראל מודדים מרגע יציאת הכבאים

אורלי אקווה:  יש מקומות בהם מודדים, כמו בריטניה אם אני לא טועה, מרגע הטלפון

אורלי אקווה:  במערך האווירי יש עוד פערים חוץ מהמסוקים, צריך גם בריכות כיבוי ומנחתים

רב-טפסר אייל כספי: רק לזה להוסיף ש-70% מהצוותים היום במערך הם צוותים של שני אנשים

רב-טפסר אייל כספי:  מדברים על מענה ראשוני וזה שני אנשים

אורלי אקווה: שחלקם מבוגרים ממה שמקובל, גם כאן יש פער בנושא הכשירות

קריאה: זה אירוע אחר

אורלי אקווה: אבל הוא אירוע שקשור

אורלי אקווה:  אם את מדברת על אירוע של כשירות וכמה כשירים יש לך, אם יש לך אנשים בגילים מבוגרים ויש פערים שעלו בכשירות בדוחות מבקר קודמים ולא כולם תוקנו

בן נון: זו מדרגה מאוד חשוב מה שהיא הוסיפה עכשיו

בן נון:  היא דיברה על כמה מדרגות של פשרות, המדרגה של הגיל והכשירות הרפואית היא מדרגה מאוד גדולה שאם מדברים על 2,200 כבאים במקום 3,600 שאמורים להיות, מתוך 2,200 כבאים האלה אם מורידים 10% עד 15% שהם לא כשירים ועל זה מוסיפים 10% עד 15% שבגיל מבוגר ופיזיולוגית לא מסוגלים לעמוד בכשירות הנדרשת, מבינים שהמצב חמור יותר ממה שנראה

צביקה פוגל: המצב חמור

צביקה פוגל:  אני אף פעם לא לוקח רק אתכם בתור גורם בודד בשטח

צביקה פוגל:  כשאתם מגיעים לאירוע צריכים להגיע עוד גורמים כמו המשטרה ומגן-דוד אדום, כולם בחסך אדיר של כוח אדם

צביקה פוגל:  לכל מקום מגיעים הרבה פחות אנשים ממה שהיו צריכים להגיע כדי לתת מענה, מה שגורם לאירוע לסבול מלכתחילה מחיסרון ביכולת לטפל בו כמו שצריך

רב-טפסר אייל כספי: בסדר, הנחת היסוד של המדינה כלפי הכבאים היא שכבאי אמור לעבוד עד גיל 67

רב-טפסר אייל כספי:  זאת הנחת יסוד שיושב כאן הפרופסור ויגיד לך מה המשמעות לכבאי בגיל 50 ומעלה ומה קורה לו

סגן-טפסר דורון אלמשלי: למערך כבאות והצלה לישראל יש 16 יחידות חילוץ מיוחד

סגן-טפסר דורון אלמשלי:  שמונה מהיחידות הללו מתמחות בתחום המים הזורמים

צביקה פוגל: עדיין קיימות? עדיין מוכשרות?     

סגן-טפסר דורון אלמשלי: כן, לחלוטין

סגן-טפסר דורון אלמשלי:  על פי החלוקה הבאה, כמו שראינו בשקף קודם

סגן-טפסר דורון אלמשלי:  מחוז צפון, חוף, מרכז, ירושלים יהודה ושומרון ודרום

סגן-טפסר דורון אלמשלי:  יש שתי יחידות בכל מחוז

סגן-טפסר דורון אלמשלי:  השנה מתוכננת נסיעה לצרפת למתקן מלאכותי בדרום צרפת שעובד על מתאר של נהר אמייו

סגן-טפסר דורון אלמשלי:  ניתן להגיע שם גם לרמה בטיחותית גבוהה מאוד וגם לבנות מדרג של הכשרה, זה לא כמו נהר הירדן בו אנחנו נתונים לחסדי שמיים

סגן-טפסר דורון אלמשלי:  כאן אני בונה את הכשירות של הלוחם מדרגה אפס, כלומר מזרימה של ארבע מטר לשנייה וזה יכול להגיע גם עד זרימה של 20 מטר לשנייה

סגן-טפסר דורון אלמשלי:  אפשר לשנות כל הזמן את המתארים, לעצור את המים, לעצור את הסכר, לשנות מתארים וכדומה

סגן-טפסר דורון אלמשלי:  בחודש מאי  השנה נשלח לשם שתי משלחות

סגן-טפסר דורון אלמשלי:      סטטוס של חילוץ מוסק

סגן-טפסר דורון אלמשלי:  מערכת הכבאות עובדת שלוש שנים על תחום של חילוץ מוסק

סגן-טפסר דורון אלמשלי:  בחנו את התורה בשלוש היחידות הטובות ביותר בעולם שהן TUPER הפולנית, A

סגן-טפסר דורון אלמשלי: R

סגן-טפסר דורון אלמשלי: S

סגן-טפסר דורון אלמשלי:  האמריקנית ואיר-זמראט השוויצרית

סגן-טפסר דורון אלמשלי:  עברנו הדרכה בנובמבר 2022 שוויץ

סגן-טפסר דורון אלמשלי:  בחרנו את היחידה הזו כי היא יחידה עם הרבה מאוד ניסיון

צביקה פוגל: כמה אנשים שלך יצאו לשם?     

סגן-טפסר דורון אלמשלי: חמישה לוחמים, שני טייסם וקצין טכני מהמערך האווירי

סגן-טפסר דורון אלמשלי:  היה שובר שוויון להביא גם את הטייסים כי מה שאנחנו עושים בשנה וחודשיים האחרונים הוא להטמיע את התיאוריה הזו

סגן-טפסר דורון אלמשלי:  היום הוצאנו את הנתונים ואנחנו על 127 שעות טיסה בשנה, אין לזה אח ורע בעולם

סגן-טפסר דורון אלמשלי:  זה הרבה מאוד ניסיון שנצבר גם כאן בתחום החילוץ המוסק

סגן-טפסר דורון אלמשלי:  במהלך ההכשרות הכשרנו עוד שמונה טייסים נוספים ועכשיו אנחנו לקראת ההכשרות של הלוחמים שלנו שיקרו בארץ

סגן-טפסר דורון אלמשלי:  החילוץ המוסק משנה מציאות לחלוטין הייחוד במתארים מורכבים כמו מים זורמים

סגן-טפסר דורון אלמשלי:  תכף נראה סרטון בו אפיק הנחל מאוד משמעותי ויש זרימה חזקה

סגן-טפסר דורון אלמשלי:    מה שאנחנו מביאים בתחום של תלה-המטען זו האפשרות לחלץ מספר אנשים במקביל

סגן-טפסר דורון אלמשלי:  ההגבלה היחידה שלי היא כמה המסוק יכול להרים

סגן-טפסר דורון אלמשלי:  בתלה-מטען אני יכול לקחת עשרה אנשים וכשיהיה לי את הבלאק הוק אוכל לקחת אפילו יותר

סגן-טפסר דורון אלמשלי:  תאר לך שמטוס לוקח עשרה אנשים, שם אותם על הגדה וחוזר לבצע את אותו המשך ייעוד של חילוץ

סגן-טפסר דורון אלמשלי:  נראה בשקף הבא סרטון מתכלל של הכשרה של שני טייסים 	והחבר'ה של מיחידת להבה, שמדמים את החילוץ עצמו

קריאה: 669?     

סגן-טפסר דורון אלמשלי: 669 עובדים בצורה שונה

סגן-טפסר דורון אלמשלי:  הם עובדים בשיטת מנוף כננת, השאיפה שלנו במערך היא לקנות מנוף כננת ולשים אותו על המסוק שיש לנו היום של משטרת ישראל וכיבוי והצלה

סגן-טפסר דורון אלמשלי:  בעתיד כתבנו אפיון לבלאק הוק שיגיע עם המנופים

סגן-טפסר דורון אלמשלי:  המנופים יכולים לבצע חילוץ יותר מדויק, פחות מורכב לטייס והחיסרון שלו הוא שהוא יכול להעלות מחולץ אחד ומחלץ אחד לעומת כמות גדולה של אנשים

סגן-טפסר דורון אלמשלי:       (הקרנת סרטון)      אזור הרי ירושלים הוא אזור מורכב מאוד לחילוץ

סגן-טפסר דורון אלמשלי:  היכולת של יחידת חילוץ, טובה ככל שתהיה, לבצע חילוץ מנקודה כזו היא שלוש עד ארבע שעות חילוץ

סגן-טפסר דורון אלמשלי:  כאן ברבע שעה יסתיים האירוע

סגן-טפסר דורון אלמשלי:  אני נוחת במשטח היערכות, מגיע לנקודת החילוץ ולאחר מכן מפנה לאמבולנס הקרוב ביותר

סגן-טפסר דורון אלמשלי:       נריץ קדימה לנקודת החיבור, אנחנו נוחתים, מחברים את המערכת, החיבור של המערכת לוקח בין חצי דקה לדקה, מחברים Y לחלק התחתון של המסוק, החבל המרכזי יורד ויש ספיידר שאפשר לחבר אליו כמה מחולצים שרוצים, בהתאם ליכולות של המסוק

סגן-טפסר דורון אלמשלי:  זה כבר הפינוי לאמבולנס מלמעלה של החילוץ, נראה את זה בסרטון הבא

סגן-טפסר דורון אלמשלי:       כאן רואים את ההגעה של הנציב יחד עם מפכ"ל משטרת ישראל לבחון את כשירות תחום החילוץ המוסק וכדי לראות כמה האירוע הזה פשוט, במיוחד אנשים שמתמחים בתחום החילוץ מגובה, מבחינתי זו תת-כשירות לא מורכבת אבל כזו שמעניקה יתרון גדול

סגן-טפסר דורון אלמשלי:       את כל המתארים אנחנו מכוונים למשטח של מטר על מטר על מנת להיות כמה שיותר מדויקים

סגן-טפסר דורון אלמשלי:  זה מדמה גם אירוע של חילוץ מרכב בו אנחנו חייבים להיות מדויקים או מצוק וכדומה

סגן-טפסר דורון אלמשלי:       (הקרנת סרטון)     הסרטון האחרון מתאר רכב שנתקע בשיטפון, אנחנו כל הזמן מדייקים גם את הפעילות של הטייסים וגם של המחלצים והיתרון הוא שבסוף אנחנו באים עם ספיידרים שמחברים את כמות המחולצים בהתאם לכמות המחלצים

סגן-טפסר דורון אלמשלי:  היתרון של המסוקים הנוכחיים הוא שהאוויר שהם יוצרים הוא מועט לעומת היסעור

סגן-טפסר דורון אלמשלי:  מגיעים לרכב, מזיזים אותו הצידה וחוזרים לאותם אנשים שלכודים

סגן-טפסר דורון אלמשלי:  אם לוקחים כדוגמה את האירוע של נחל ציפור ופארן, אנשים היו לכודים ארבע שעות

צביקה פוגל: איפה המסוק נמצא?     

סגן-טפסר דורון אלמשלי: משמר איילון, אבל בהתאם לכוננות מבצעית שאגף המבצעים דורש אנחנו יכולים להסיט אותו

צביקה פוגל: ויש לך צוות בכוננות כל הזמן ליד המסוק?     

סגן-טפסר דורון אלמשלי: יהיה

צביקה פוגל: יהיה?     

סגן-טפסר דורון אלמשלי: כן

צביקה פוגל: אותה שיטת הפעלה כמו 669

סגן-טפסר דורון אלמשלי: כן

צביקה פוגל: צוות נמצא ליד המסוק, מוזנק ועף

סגן-טפסר דורון אלמשלי: 15 דקות הזנקה

סגן-טפסר טל וולבוביץ': במענה לשאלתך איך ישראלים לא משתכנעים ללכת לקנות ולהתקין, הישראלים אוהבים להגיד "לי זה לא יקרה" וגם אלה שרואים את הפרסומת הרבה פעמים קונים את הגלאי, משאירים אותו בקופסה בארון ולא מתקינים אותו

סגן-טפסר טל וולבוביץ':  כמו שהנציב אמר זמן התגובה הולך וגדל

סגן-טפסר טל וולבוביץ':  זמן התגובה הוא תשע דקות אבל מצד שני אנחנו רואים שבתים נשרפים תוך ארבע וחצי דקות אז המשמעות היא שנגיע לחלץ גופות ובגלל זה מאוד חשוב להשקיע בנושא של הסברה

סגן-טפסר טל וולבוביץ':       הרוב המכריע של השריפות נוצרות מידי אדם

סגן-טפסר טל וולבוביץ':  אנחנו מלמדים את האוכלוסייה כיצד להימנע מהטעויות הללו שגורמות לשריפה

סגן-טפסר טל וולבוביץ':  הנזק מדי שנה למשק משריפות בישראל הוא סדר גודל של שלושה וחצי מיליארד שקלים, נזק גדול מאוד

סגן-טפסר טל וולבוביץ':  זה מחדד את הנקודה שחשוב מאוד להשקיע בהגברת מודעות לנושא השריפות

סגן-טפסר טל וולבוביץ':  גם בזמן מלחמה כשאנשים נמצאים בתוך המרחבים המוגנים אנחנו לא רוצים שיקרו שריפות והיה חשוב לנו לתת הנחיות לציבור כיצד לשמור על עצמו

סגן-טפסר טל וולבוביץ':      במלחמה אנחנו מתמודדים עם עשרות אלפי אנשים שמפונים מהבית

סגן-טפסר טל וולבוביץ':  משפחות נמצאות בחללים קטנים עם מטען אש גדול

סגן-טפסר טל וולבוביץ':  הנציב הנחה לתת הנחיות איך להגיע מתוך בתי האירוח למרחבים המוגנים, איך להתנהג ולשמור שלא יקרה מצב שפורצת שריפה וגם דאגנו לילדים ממשפחות מפונים שלא נמצאים במסגרות חינוך להפעלות בנושא בטיחות באש

סגן-טפסר טל וולבוביץ':  הגענו לים המלח, לאילת, תל אביב ולכל מקום שיכולנו להגיע אליו והכבאים ביצעו הדרכות לאוכלוסייה

צביקה פוגל: שאלה

צביקה פוגל:  למדנו משהו מהדרך שבה מחבלי הנוח'בה שרפו לנו את הבתים? הם הגיעו עם איזה חומר מיוחד או משהו שאנחנו צריכים לדעת להתמודד איתו?     

רב-טפסר אייל כספי: למדנו כמה וכמה דברים

רב-טפסר אייל כספי:  הדבר הראשון שאתגר אותי זה מי שרד בממ"ד

רב-טפסר אייל כספי:  שלחתי את כל הצוותים שיעברו בין חדרי הממ"ד ויבדקו מי נשאר בחיים

רב-טפסר אייל כספי:  רוב האנשים שלא עשו שינויים בממ"ד אלא כזה שנבנה באופן תקני ולא הוסיפו לו לא מערכת אוורור, לא מזגן, לא קדחו בו אלא הוא היה תקני – זה היה ממ"ד שאנשים נשארו בו בחיים

צביקה פוגל: גם ממ"ד שהדלת בו הייתה תקנית

רב-טפסר אייל כספי: בכל ממ"ד שבו המעטפת מהבטון, דלת, חלון היו על פי הנחיות פיקוד העורף, המשפחה שרדה

רב-טפסר אייל כספי:  הם קיבלו מאתנו בטלפון הנחיות לקחת סמרטוט רטוב ולשים

רב-טפסר אייל כספי:  בשלב מסוים הם היו צריכים להטיל את מימיהם על הסמרטוט כדי שהוא יהיה רטוב כי ברגע שהוא היה רטוב הוא מנע מהעשן להיכנס פנימה

רב-טפסר אייל כספי:  רוב מוחלט מהמשפחות שנשארו בממ"ד, והוא היה ממ"ד תקני, נשארו בחיים

רב-טפסר אייל כספי:  המחבלים הדליקו בחוץ מכל הבא ליד כגון מכוניות, הם בעיקר לקחו את הצמיג הרזרבי והוא היה המחולל להדליק את השריפה

רב-טפסר אייל כספי:  הם השתמשו בדלקים ושמנים אבל לא באו עם קטליזטור מיוחד

רב-טפסר אייל כספי:  הם הדליקו את כל מה שהיה להם נוח להבעיר

רב-טפסר אייל כספי:  הם לקחו דלקים מהרכבים שהם מצאו במגרשי החנייה והשתמשו בדלק או בשמן שהיה בבית כדי להאיץ את השריפה

צביקה פוגל: הבנתי שבחלק מהמקומות הם הביאו מעין פצצות מיוחדות

רב-טפסר אייל כספי: מה שאמרו הוא שהם השתמשו ברימוני עשן

צביקה פוגל: זהו?     

רב-טפסר אייל כספי: לקחו רימוני עשן והשתמשו בהם ורימוני העשן, כמו האוהדים שמדליקים אבוקות במגרשי הכדורגל ולא יודעים איזה רעל קטלני זה לנשום את האבוקה

רב-טפסר אייל כספי:  אם אנשים היו מבינים את הסיכון הם היו מפסיקים את זה לאלתר

רב-טפסר אייל כספי:  חשוב לנו להתחבר למנהלת תקומה

רב-טפסר אייל כספי:  אנחנו רוצים להגיד למדינה שרוצה לשקם את האזורים הללו שהיא חייבת לשקם אותם על פי תפיסת ההגנה שלנו

רב-טפסר אייל כספי:  צריך לבנות את הבתים שלעולם לא יהיה מצב שהם יהיו תחת מעטפת כזו או אחרת בין אם בשגרה או בחירום, אלא להתקין בהם את המערכות הבסיסיות שיחזיקו מעמד גם 30 שנה וייתנו הגנה מלאה בפני שריפות

רב-טפסר אייל כספי:      אם יצטרכו לשים עוד אטם, מתז או עמדה כזו או אחרת, תנו לנו להיות חלק ממנהלת תקומה כדי שכל השיקום הזה - - -     

צביקה פוגל: אין לכם נציגות במנהלת תקומה עכשיו?     

רב-טפסר אייל כספי: יש לנו נציגות אבל אני רוצה להיפגש עם משה אדרי, ראש מנהלת תקומה, כדי לתת לזה את הרוח הגבית

רב-טפסר אייל כספי:  אם אתם תתנו לזה גם רוח גבית אנחנו נבנה חזרה ונשקם את היישובים, בדרום וגם בצפון - - -     

צביקה פוגל: אורי, אתה מכיר את אדרי לא?     

אורי שובל: כן, קצת

רב-טפסר אייל כספי: גם אני מכיר את אדרי רק לוקח קצת זמן להגיע לפגישה, אבל אנחנו נפצח את זה

רב-טפסר אייל כספי:  חשוב לבנות את הבתים הללו בתפיסה לשנים הבאות שהם ייתנו מרחב מוגן לא רק לאיום רקטי אלא גם לאיום של שריפה

רב-טפסר אייל כספי:  שאלות? יש לנו עשר דקות, ניפגש כולם בקומה אפס לסיור

רב-טפסר אייל כספי:  סיכום הסיור ייערך במשל"ט

רב-טפסר אייל כספי:      סיור במתחם כיבוי אש     

קריאה: בהוראת הנציב אייל כספי יש פעם בשנה שעת זיכרון לכל המערך

קריאה:  יושבים באודיטוריום וכל אחד מדבר על החללים שלו באזור המחוז ותחנה

קריאה:  באותו ערב משפחות חללים מגיעות לכאן ועושות כאן טקס לזכרם עם דברי הספד

קריאה:  כל פעם מישהו חדש שנכנס למעגל מספר על האירוע ומנציחים את זכרם

קריאה:  יש כאן מסך גדול שנמצא ומקרין את כל החללים שלנו

קריאה:  מפקד המכללה דיבר איתך על כל הקריה שמ-2019 עברה שינוי גדול

קריאה:  יש רק מבנה אחד שנשאר והוסיפו לו קומה, כל השאר חדש

קריאה:  נמשיך ברשותך בסיור

צביקה פוגל: יפה

אורי שובל: פעם תכננו לבנות כאן תחנה, המבנה הזה היה פיזית פלטפורמה לתחנת כיבוי

אורי שובל:  היום אנחנו משתמשים בו לטובת הכשרה ושמירה על כשירות

אורי שובל:  אנחנו מחזיקים צי של עשרה רכבים לטובת ההכשרה

אורי שובל:  פייר הוא אחד המדריכים הקבועים שיש לנו במכללה, יש לנו 20 מדריכים קבועים

אורי שובל:  בעבר הם היו מפקדי צוותים וקצינים בשטח, הם עוברים קורס והם הגרעין המרכזי של צוות ההכשרה

צביקה פוגל: כל המרצים אצלך הם בוגרי שטח?         

אורי שובל: כן

צביקה פוגל: אין כאן מישהו שהצטיין בקורס ונשאר מדריך

אורי שובל: לצערי הרב אנחנו לא שם עדיין

צביקה פוגל: אני חושב שזה יתרון

אורי שובל: המשימה שלי הייתה שאחרי שלוש שנים הם יחזרו לשטח חזרה

אורי שובל:  אנחנו צריכים להסדיר את כל הסבב הזה, זה עדיין לא מושלם

אורי שובל:  בשביל להכשיר קורס לוחמים אני צריך 30 מדריכים, מתוכם אני שם בין ארבעה לחמישה קבועים כי יש מחזוריות קבועה, זה בית ספר

אורי שובל:  שנת ההכשרה שלי מתחילה באוקטובר ומסתיימת באזור יולי

אורי שובל:  נכון לעכשיו אנחנו כמעט עם 230 מוכשרים

אורי שובל:  יש לי 23 בני שירות שתכף תראה אותם, יש כאן קורס תנופה של נערים בסיכון, ילדים מדהימים שאנחנו לוקחים לכמעט ארבעה שבועות

אורי שובל:  נערך כאן גם קורס הגנה מאש, קורס לוחמים, עוד מעט יתחיל קורס קציני מטה

אורי שובל:  במקביל נערכים כאן גם אימונים בסימולטור

אורי שובל:  כל אימון בסימולטור הוא בין שניים לארבעה מדריכים שקבוע מאמנים בו

אורי שובל:  זה מפעל

צביקה פוגל: כמה חניכי קורס קצינים יש?         

אורי שובל: בקורס קצינים יהיו 50 חניכים בשני סבבים

אורי שובל:  100 קציני מטה

אורי שובל:  את קורס הקצינים המבצעי נפתח רק באזור נובמבר

אורי שובל:  היום אנחנו על 18 בפער, עוד שישה גורמי חוץ והנציב הציב רף שמתחת ל-30 קצינים הוא לא רוצה לפתוח קורס

אורי שובל:  אני מניח שיעמדו ב-30 בגלל שינויים ופרישות

אורי שובל:  הוא דחה את זה לנובמבר על מנת שיהיו לנו - - -     

צביקה פוגל: מהם תנאי הסף לקורס הקצינים?         

אורי שובל: מכרז

אורי שובל:  זה אומר שבחרה אותך ועדה

צביקה פוגל: מכרז פנימי

אורי שובל: הוא לא פנימי

אורי שובל:  את חלקו אתה מתחיל בפנימי אבל אם לא, אתה מוצא את עצמך עם גורמי חוץ

אורי שובל:  בנוגע למכרזים, אולי הנציב יסביר פעם על המצוקות שיש לנו בתהליכים

צביקה פוגל: אני איתך, פייר

פייר עבוד: כמו שהמפקד הציג אותי, אני פייר עבוד

פייר עבוד:  אני 15 שנה במערך ונמצא במכללה בשנה האחרונה

פייר עבוד:  אני חלק מהמשפחה המפוארת הזו

צביקה פוגל: באיזו תחנה היית?     

פייר עבוד: תחנת טבריה

פייר עבוד:  עשינו מעבר למרכז אז הגעתי למכללה

פייר עבוד:  אני גודל כאן במכללה ומתפתח

פייר עבוד:  גם אחרי 15 שנה אני לומד כאן כל יום מחדש

פייר עבוד:  באנו לתת לכם טעימה מהיכולות של הכבאות, תצוגת הרכבים ומה שיש לנו

פייר עבוד:  מקווה שנעניין אתכם

פייר עבוד:  מלווה אליי בוריס, הוא ממחלקת חומרים מסוכנים וגם מדריך

פייר עבוד:  בוריס בליבה של החומ"ס ונותן את הרקע של כל החומרים המסוכנים, האימונים וההכשרות וזה נמצא תחת הכנפיים שלו

פייר עבוד:  כרגע אנחנו נמצאים ליד רכב השליטה של קצין המשמרת

רב-רשף שמעון פיקרק: נעים מאוד, אני שמעון פיקרק, מפקד משמרת בתחנת בני ברק

רב-רשף שמעון פיקרק:  ברוכים הבאים

רב-רשף שמעון פיקרק:  רכב מפקד המשמרת הוא רכב חדשני בעל יכולות טכנולוגיות, שליטה, יכולת התרחבות מחפ"ק מפקד משמרת לחפ"ק של מפקד תחנה בעל יכולות טכנולוגיות

רב-רשף שמעון פיקרק:  הצד הזה הוא יותר צד תפעולי

רב-רשף שמעון פיקרק:  יש לנו פה תיק חובש מתקדם עם דפיברילטור למתן מענה רפואי גם לאזרח וגם לכבאי

צביקה פוגל: ברכב הזה נוסע גם מישהו שהוא איש רפואה?     

רב-רשף שמעון פיקרק: לא, לא תמיד

רב-רשף שמעון פיקרק:  אם הוא בהסמכה שלו אז כן, בתוך הצוותים המבצעיים יש לנו היום מישהו שהוכשר כחובש מבצעי שיודע לנצל את ערכת החמצן שיש, הדפיברילטור שכל אזרח היום יודע להפעיל

רב-רשף שמעון פיקרק:  כאן יש מקום לציוד, גם לטובת כיבוי

רב-רשף שמעון פיקרק:  מענה של אדם שצריך להציל חיים

רב-רשף שמעון פיקרק:  רכב תא פיקוד, אנחנו מדברים על שפה אחידה עם עזרי שליטה, יכולות טכנולוגיות מקבלת תמונה מרכבי כיבוי

רב-רשף שמעון פיקרק:  יש לנו גם רחפן שאנחנו יודעים לקבל ממנו תמונה כאשר הוא נמצא באוויר, ועד למערכות שליטה גם של הכוחות וגם של רכבים מבוססי G

רב-רשף שמעון פיקרק: I

רב-רשף שמעון פיקרק: S עם מערכות איכון

קריאה: כמה רכבים כאלה יש?     

רב-רשף שמעון פיקרק: בסופו של דבר לכל מפקד תחנה אזורי יהיה רכב כזה

צביקה פוגל: לכל תחנה יש רחפנים?     

רב-טפסר אייל כספי: לכל תחנה אזורית

רב-טפסר אייל כספי:  יש לנו היום בארץ 42 רחפנים, מחולקים ל-33 התחנות האזוריות שלנו

רב-טפסר אייל כספי:  יש רחפנים גם ליחידה האווירית אבל זה נפרד

צביקה פוגל: יש פה מישהו שהוכשר להטסת רחפן על ידי רת"א?     

קריאה: אנחנו עושים, יש כאן קורס

רב-טפסר אייל כספי: יש 33 תחנות אזוריות ויחידת להבה, לתחנה האזורית יש רכב כזה

רב-טפסר אייל כספי:  זה רכב ייחודי, אין עוד כאלה בעולם, זה פיתוח שלנו

רב-טפסר אייל כספי:  זה רכב שיודע לעשות שליטה ובקרה

רב-טפסר אייל כספי:  המפקד מגיע לזירה ושולט על כל האירוע במקום לפרוס חפ"ק

רב-טפסר אייל כספי:  המשטרה התלהבה ממנו

צביקה פוגל: מדהים, בצדק

רב-רשף שמעון פיקרק: יש את מערכת ה"לפיד" שהיא מערכת השליטה והבקרה שלנו שמתממשקת בסוף למערכות כמו רחפנים, מצלמות, G

רב-רשף שמעון פיקרק: I

רב-רשף שמעון פיקרק: S

רב-רשף שמעון פיקרק: , איכון ושליטה עד אחרון הלוחמים

צביקה פוגל: באירוע הכרמל לא היו לנו רחפנים נכון?     

קריאה: באירוע הכרמל לא היה כלום

קריאה:  אני והנציב הסתובבנו לא קשורים

רב-רשף שמעון פיקרק: כמובן שאנחנו מתקדמים בסוף לעולם הטאבלט והמובייל

קריאה: צביקה, הסיפור כאן הוא בעיקר הרציפות התפקודית

קריאה:  מפקד תחנה מגיע ולוקח פיקוד על אירוע ויש לו תמונה מלאה

רב-רשף שמעון פיקרק: בסופו של דבר הוא משתלט על כל מה שהצגתי בתחילה ויודע להתנהל עם זה

צביקה פוגל: אני רואה לפי זה שהוא גם אמור לפתוח אוהל

רב-רשף שמעון פיקרק: יש לנו אוהל, יש לנו לוח שליטה גדול שיושב על הגג

צביקה פוגל: לצורך העניין אני יכול לעשות כאן חפ"ק ולהכניס גורמים נוספים

קריאה: נכון

רב-טפסר אייל כספי: תביא להם טכנולוגיות שיפרסו כאן ויתחברו

צביקה פוגל: מעולה

אורי שובל: אנחנו עושים קורס של מפעילי רא"ת ומתעסקים חודש רק בלעבור את המבחן

אורי שובל:  מלמדים אותם תיאוריה לעבור ואז עוד שבועיים מעשי כדי להכשיר אותם להיות מפעילים כמו שאנחנו רוצים ברמת הכשירות

אורי שובל:  סךהכול חודש וחצי

בודינגר: יש מעל 50 מטיסי רחפנים בארץ ויש מעל שלושה או ארבעה סוגי כלים

בודינגר:  יש לנו את הכלים הקטנים שצריך רק להגיע ולהפעיל ולתת למפקד האירוע

צביקה פוגל: כמה זמן אוויר יש לו?     

בודינגר: זה משתנה

בודינגר:  לכלים הקטנים זה בערך בין 20 דקות לחצי שעה לסוללה

בודינגר:  יש לנו ארבע סוללות

בודינגר:  כל פעם שנגמרת סוללה אנחנו מטעינים אותה בשטח ויכולים לשמור על רציפות תפקודית

בודינגר:  יש לנו את הכלי הגדול שיכול להתחבר עם כבל חשמל ואז או שנשאר באוויר

צביקה פוגל: כמה שעות אימונים יש למטיס בתחנה אזורית?     

בודינגר: המינימום שאנחנו דורשים הוא שמונה שעות אימונים בחודש

צביקה פוגל: הוא מחויב?     

בודינגר: כן, כדי להטיס ולשמור על הכשירות המבצעית

צביקה פוגל: אני שואל כי אני מאוד מחובר לדברים האלה ויש לי גם ואני יודע מה קורה כשאתה חודש לא מטיס

רב-טפסר אייל כספי: אנחנו הגדרנו את הפערים שיש, שלושה בתחנה אזורית ועוד אחד עובד מטה, סךהכול ארבעה שיהיו להם

רב-טפסר אייל כספי:  תכפיל את המספרים, זה 120

רב-טפסר אייל כספי:  זה פער שאני מקווה שנסגור עד אוקטובר 2024

צביקה פוגל: יפה מאוד

ניסים גוהר: נעים מאוד, גוהר ניסים, מפקד צוות

צביקה פוגל: מאיפה אתה בארץ?     

ניסים גוהר: חולון

ניסים גוהר:  אנחנו מדברים על רכב "חץ", רכב התערבות מהירה

ניסים גוהר:  אחת המגבלות הקשות שלנו בעיר - - -     

צביקה פוגל: זה מה שאתה רוצה שיהיה לכיתות הכוננות?     

קריאה: כן

ניסים גוהר: המגבלה שלנו היא נסיעה בתוך העיר

ניסים גוהר:  יש כאן מערכת "סאפס", 300 ליטר, מענה ראשוני

ניסים גוהר:  התערבות מהירה

צביקה פוגל: דבר איתי במושגים של בור

צביקה פוגל:  מה אני יכול לכבות ב-300 ליטר האלה?     

ניסים גוהר: מענה ראשוני

ניסים גוהר:  מאחר שיש בעיית פקקים אנחנו צריכים מענה ראשוני

ניסים גוהר:  כמענה ראשוני עד שמגיע צוות נוסף

צביקה פוגל: עד שמגיע אני יכול לחבר את זה - - -     

ניסים גוהר: אפשר לחבר עד ארבעה זרנוקים

ניסים גוהר:  ארבעה זרנוקים זה 80 מטר, מבחינת אורך זה מצוין

צביקה פוגל: זאת אומרת שאני יכול לחבר אותו לשטוצר ברחוב

ניסים גוהר: לא

ניסים גוהר:  זו מגבלה

צביקה פוגל: אני לא יכול למלא אותו?     

קריאה: את הדגם הזה לא

רב-טפסר אייל כספי: את הדגם הזה לא

רב-טפסר אייל כספי:  את הדגם החדש, בדיוק מה שאמרת

רב-טפסר אייל כספי:  יש חמישה כאלה באב-טיפוס שהם מבחינתנו באב-טיפוס יודעים להפעיל את מה שיש פה כרגע

רב-טפסר אייל כספי:  כדי להתחמש מחדש הוא צריך לחזור לתחנה

ניסים גוהר: אנחנו עושים את זה בשטח הנציב

רב-טפסר אייל כספי: השתפרתם

ניסים גוהר: ברגע שגמרתי מיכל אני יכול למלא אותו במיכל ויש לי מיכל נוסף לעוד שתי מנות

צביקה פוגל: זה קצף?     

ניסים גוהר: זה לא קצף, זה תרכיז

קריאה: הסיפור כמו שאמר הנציב זו תגובה ראשונה, מענה ראשוני לפני שצוותי הכיבוי יגיעו

צביקה פוגל: הדבר הזה יודע לנסוע גם בשטח?     

ניסים גוהר: ארבע על ארבע

קריאה: עם ציוד חילוץ ראשוני, עם ציוד כיבוי ראשוני, כמובן שיהיו פה ערכות מיגון

צביקה פוגל: אני שואל כי רוב הדרכים יהיו חסומות ואז הוא יצטרך לרדת מהכביש ולחצות שדות

צביקה פוגל:  כמה מקומות ישיבה יש לאחד כזה?     

ניסים גוהר: שלושה

ניסים גוהר:  שניים מקדימה ואחד מאחורה

קריאה: עם רכב בוער הוא יודע להתמודד לבד, עם חדר בוער הוא יודע להתמודד לבד

קריאה:  מפעל זה כבר לא הסיפור שלו

צביקה פוגל: זה נהדר

קריאה: 90% מהאירועים הוא יכול לכסות

פייר עבוד: כפי שראינו את הרכב של התגובה המהירה שנותן מענה מינימלי יש את רכב הסער שהוא הרכב הסטנדרטי שלנו שכל צוות כיבוי יוצא איתו

פייר עבוד:  זה רכב שנותן מענה גם לאירועי כיבוי וגם לאירועי חילוץ כמו תאונות דרכים וכדומה

פייר עבוד:  יש בו את כל הציוד שאנחנו צריכים לתת לאירוע משלים, מההתחלה ועד הסוף

פייר עבוד:  הוא מכיל חמישה אנשי צוות, בדרך כלל יהיו בו שניים או שלושה אנשי צוות ויש בו את כל הציוד גם לכיבוי וגם לחילוץ

פייר עבוד:  יש בו שלושה קוב מים, 300 ליטר תרכיז קצף וציוד חילוץ לתאונות דרכים על מנת לתת את המענה הראשוני

פייר עבוד:  אם אנחנו צריכים עוד ציוד זה רכב נוסף

קריאה: התפיסה הייתה בעבר רכב גנרי, לא חשוב לאיזה אירוע

קריאה:  כל השיטה היום השתנתה והיא דיפרנציאלית

קריאה:  רכב כזה יכול לפתור בעיה, זוג אופנועים יכול לפתור בעיה והוא יגיב מהר יותר ולאט להפחית את הצורך בכמות הכבאיות הגדולות

צביקה פוגל: אייל, מותר לך לקבל תרומות נכון?     

רב-טפסר אייל כספי: בתקופת המלחמה

צביקה פוגל: רק בתקופת המלחמה?     

רב-טפסר אייל כספי: או דרך ה-J

רב-טפסר אייל כספי: N

רב-טפסר אייל כספי: F

רב-טפסר אייל כספי:  עכשיו הבאנו רכב לנצרים דרך ה- J

רב-טפסר אייל כספי: N

רב-טפסר אייל כספי: F מיליון שקל

רב-טפסר אייל כספי:  תורם אחד תרם את הכסף והם קיבלו רכב חדש

פייר עבוד: כמו שדיברנו על רכב גנרי, פה אנחנו מגיעים לרכב שמיועד לתת מענה על פסי רכבת

פייר עבוד:  הרכב יודע להגיע לתחנות מיוחדות, הוא עולה על פסי הרכבת, מתחבר לפסי הרכבת ונוסע כמו רכבת

פייר עבוד:  יש לו מערכת משלו כגון מערכת לחץ אוויר בתוך תא הנהג והוא יכול להיכנס למנהרות

קריאה: דיבר הנציב על הסיפור בבית שמש, שהרכבות לא בונות פודסט ואז אתה נדרש לעלות רק על הפסים

קריאה:  זה סוג רכבים כאלה

קריאה:  יש לנו ארבעה כאלה בסךהכול

קריאה:  כשירות בבית שמש ואצלנו

קריאה:  הרעיון לסדר שיהיה פודסט באותו קו של רכבת עם בטון ואז כל כבאית יכולה לנסוע ולא להתחיל לחפש פתרונות יצירתיים

צביקה פוגל: וזה מותאם גם למטרו בתל-אביב?         

אורי שובל: לא, למטרו בתל-אביב אנחנו לא נכנסים עם רכבים שלנו

אורי שובל:  תפיסת ההפעלה שלנו היא אחרת

אורי שובל:  היות שהתעסקתי בזה גם כמפקד מחוז וגם אחר כך, הגישה שלנו היא אחרת

אורי שובל:  תפיסת המטרו שלנו היא שונה, כנראה נתחיל להיכנס עם רכבים לשם כי המרחקים גדולים מאוד ביחס לקו האדום

אורי שובל:  בקו האדום יש בין 700 ל-800 מטר בין תחנה לתחנה ואין סיבה להיכנס עם רכב

אורי שובל:  נכנסים רגלית מתחנות

אורי שובל:  במטרו מדברים על מעל 2,000 מטר בין תחנות ויכול להיות שהפתרונות יהיו כניסה של רכב

אורי שובל:  זו אופרה שנצטרך לגבש אותה

פייר עבוד: מאחורינו יש את הרכב העירוני שהוא רכב קל, קטן ונותן מענה של חילוץ, של כיבוי ושל כל הציוד שאנחנו צריכים למקומות צרים

פייר עבוד:  הרכב מיועד לשכונות עתיקות, ערים צפופות

צביקה פוגל: כמה מקומות ישיבה יש ברכב הזה?     

פייר עבוד: ארבעה מקומות

פייר עבוד:  בדרך אנחנו בין שני לוחמים לשלושה

אורי שובל: אם נצליח ליצור מצב כמו צוות טנק שברור לו שזה ארבעה אנשים

אורי שובל:  לא יכולים להיות עם פתרונות כשאנחנו צוות של שניים

אורי שובל:  אני מבין את הנציב, הוא צודק

אורי שובל:  הוא רוצה לקצר זמן תגובה

אורי שובל:  70% מהצוותים שלנו הם צוותים של שניים

אורי שובל:  זה דורש מאתנו גם ברמת בית הספר ללמד כך

צביקה פוגל: זה בכל המקומות

צביקה פוגל:  זה במשטרה, במד"א

אורי שובל: אבל כשאתה מפתח תרגולת לצוות איך לעבוד כי אתה רוצה לעבוד איתם זה עיקרון שריר

אורי שובל:  אתה לא רוצה לעבוד איתם על אלתור

אורי שובל:  אנחנו מוצאים את עצמו כל הזמן באלתורים

צביקה פוגל: צוות טנק בקיצור

פייר עבוד: נקבל סקירה על נקודת להבה

אליהו ישי: ברוכים הבאים ליחידת להבה ונעים מאוד, אני אלי מכתייב, מפקד משמרת ב'

אליהו ישי:  החבר'ה שלי נמצאים כאן ומפקד היחידה כמובן

אליהו ישי:  אנחנו מתעסקים בחילוצים מורכבים, אם לוקחים את האירועים האחרונים אז זה השחזור של אירוע דיר אל-אסד, אירוע הבולען בכרמי יוסף, אירוע המעלית בתל-אביב

צביקה פוגל: אני לא רוצה להיכנס ללקחים, אבל הלקחים של דיר אל-אסד הועברו אליכם? אם מחר בבוקר יהיה אירוע זה לא חוזר?             

סגן-טפסר דורון אלמשלי: לא רק שהועברו אלינו, הנציב מינה אותנו לעבור בין כל היחידות בארץ ולעשות להם יומיים השתלמות בתחום החללים המוקפים

סגן-טפסר דורון אלמשלי:  אנחנו נמצאים בלב העשייה

סגן-טפסר דורון אלמשלי:  כל שבוע אנחנו עוברים בין שתי יחידות, יומיים אימון מאוד אינטנסיבי ומודיעים אם היחידה כשירה או לא כשירה

סגן-טפסר דורון אלמשלי:  שבוע שעבר הייתה לי יחידה לא כשירה ונתנו הנחיות איך להחזיר אותם לכשירות מלאה מבחינת ציוד ואמצעים

סגן-טפסר דורון אלמשלי:       היחידה הזו כמו שאמר מפקד המשמרת היא יחידה למשימות מיוחדות, עוסקת בכל התחום המורכב ביותר

סגן-טפסר דורון אלמשלי:  אנחנו כרגע מפתחים כשירות של החילוץ המוסק

סגן-טפסר דורון אלמשלי:  זה מבחינתי משנה-מצב מבחינת המדינה

סגן-טפסר דורון אלמשלי:  זה לטייב את המענה המבצעי לכל האזרחים במדינת ישראל

סגן-טפסר דורון אלמשלי:  גם בשומרון וגם במדבר יהודה

סגן-טפסר דורון אלמשלי:  זה מקצר זמנים בצורה משמעותית ועשינו הרבה ניסויים

סגן-טפסר דורון אלמשלי:  היום, ממטולה ועד אילת אני יכול להגיע ב-25 דקות עם חצי שעה של עבודה

סגן-טפסר דורון אלמשלי:  אף יחידת חילוץ לא יכולה לעמוד בזמנים האלה, בטח בהיבט המקצוע

סגן-טפסר דורון אלמשלי:  רוב יוצאי יחידות מיוחדות, הרבה ניסיון בעבודה בגובה ואני חושב שאנחנו צריכים לקדם את זה כמה שיותר מהר

צביקה פוגל: יפה מאוד

אליהו ישי: הלוחמים שלנו מתעסקים בצלילה

צביקה פוגל: אלה צוללים שבאו עם ניסיון צלילה או שאתם הכשרתם אותם?         

אליהו ישי: לא כולם

אליהו ישי:  הכשרנו אותם ואפילו לקחנו אותם לצלילה ברף גבוה יותר – צלילה במים עכורים, זה משהו שלא מתעסקים בו בארץ, גם לא היחידות המיוחדות של הצבא

אליהו ישי:  החבר'ה שלנו מאומנים ברמה מאוד גבוהה עם סטנדרטים של אימונים בכל חודש שנמדדים על פי מדדים עולמיים

סגן-טפסר דורון אלמשלי: למשל יושב-הראש, לידיעתך, באירוע "שומר חומות" פנו אלינו מהצבא כדי לסייע להם להוציא רחפן באזור הצפון

סגן-טפסר דורון אלמשלי:  אנחנו עובדים בשיתוף פעולה מלא עם הצבא והמשטרה ומשתדלים לתת את המענה ועד כמה שאפשר לסייע לכולם

צביקה פוגל: כמה מקרים היו כאלה?         

סגן-טפסר דורון אלמשלי: אירוע צלילה הוא אירוע מאוד שכיח

סגן-טפסר דורון אלמשלי:  לצערנו הרב מחודש מאי יש הרבה מאוד טביעות, גם בים פתוח וכשאדם טובע מי שמוציא את האדם זה אנחנו, אנחנו היחידה היחידה שמוציאה אותם

סגן-טפסר דורון אלמשלי:  ערכה שקיבלנו עכשיו, זו הפקת לקחים מאירוע כרמי יוסף

סגן-טפסר דורון אלמשלי:  מצלמת חיפוש, אחד האמצעים הטובים ביותר שיש

סגן-טפסר דורון אלמשלי:  עבדתי איתה שישה ימים ברעידת האדמה בטורקיה, זה כלי מצוין שיודע לשדר גם דרך אינטרנט אלחוטי לאחור ואם לא יש לנו כבל תקשורת אדום שאנחנו מזמינים בהתאם לאורך

סגן-טפסר דורון אלמשלי:  באירועים האחרונים היינו במעל 50 חללים מוקפים באזור המסיבה ברעים כדי לבחון האם יש ממצאים, סרקנו גם מאגרי מים ולצערנו הרב, לא מצאנו ממצאים שהזואולוג אמר ששייכים לאנשים בתקופה האחרונה

סגן-טפסר דורון אלמשלי:  עשינו שם עבודה של כמעט חמישה ימים רצופים בלסרוק מעל 50 חללים מוקפים

צביקה פוגל: יש לכם מישהו שהוא מומחה בלהוריד רחפן אל חלל מוקף?     

סגן-טפסר דורון אלמשלי: לא

סגן-טפסר דורון אלמשלי:  רחפן אין לנו

צביקה פוגל: הצבא לומד לעשות את זה עכשיו עם המנהרות

אורי שובל: זה הסימולטור

אורי שובל:  הוא עלה לנו מעל 20 מיליון שקלים

אורי שובל:  יש בו המון תרחישים שאנחנו עושים

אורי שובל:  תרחיש של שריפה מחלון שאנחנו מסלימים מבחוץ ומלמדים אותם תקיפה חיצונית על מנת להוריד את הטמפרטורה

צביקה פוגל: את זה עושים בקורס?         

אורי שובל: כן, בקורס

אורי שובל:  יש כאן מתארים של בית חולים, בית סוהר, דירה, וילה, מפעל, מפעל חומרים מסוכנים, תכף נראה את כל התרחישים ונראה לך גם סוג של שריפה שיש

אורי שובל:  זה חלק מתרחיש חיצוני

אורי שובל:  כל חלון כאן נפתח

אורי שובל:  אנחנו שמים סולמות ומלמדים אותם איך לטפס על סולם ולהיכנס לדירה כולל - - -      

קריאה: יש כאן מתנדב, יורם כהן

קריאה:  הוא קיבל אותי לפני 33 שנים לכבאות בראשון לציון והוא עדיין מתנדב אצלנו בכבאות

קריאה:  הוא אדם שנמצא מעל גיל 70 ומתנדב אצלנו בכבאות

יורם כהן: כמו שהוא אמר אני יורם כהן, ב-2025 אני סוגר 60 שנה במערכת הכבאות

יורם כהן:  משרת בתחנת ראשון לציון

יורם כהן:  אני גם מפקד צוות ומפעיל מנופים

יורם כהן:  כל מה שיש בתחנה

יורם כהן:  הם צריכים אותי

קריאה: אחד מהדברים שאנחנו מבינים הוא שלהפעיל סולם ומנוף אתה לא נדרש לכשירות גופנית כמו שאתה נדרש להיות לוחם

קריאה:  המיומנות, המקצועיות והמומחיות של האנשים האלה היא משהו שאי-אפשר להסביר

יורם כהן: אני תמיד אומר לחבר'ה שלומדים שהפעלת מנוף, היא שבשביל להפעיל מנוף לא צריכים לדעת רק לגעת בסטיקים אלא גם לעשות איתו אהבה

יורם כהן:  צריך להבין אותו

יורם כהן:  זה מנוף מאוד חכם, בגלל שהבנייה שלו מחייבת אותו לדעת בכל רגע נתון איפה אני נמצא ואיזה מומנט יש, הוא יודע כל דבר

יורם כהן:  הוא יודע את העבודה שלו ולא נותן לי לחרוג מטר

יורם כהן:  בתור מפעיל אני צריך לדעת מראש לאן אני הולך ומה אני רוצה לעשות, באילו תנאים להכין אותו ולבצע את העבודה

יורם כהן:  המנוף הזה מסייע גם לחילוץ וגם להצלה

יורם כהן:  יש לנו אפשרות לשים עליו אלונקה, יש לו תותח גדול ויש לנו אפשרות להוציא קווי מים

יורם כהן:  זה משמש כפלטפורמה לשריפה בקומה עשירית או 11

צביקה פוגל: בשדרות השתמשו באחד כזה?     

קריאה: כן

קריאה:  הרכב הזה הוא 44 מטרים

קריאה:  הוא יכול להגיע גם עד קומה 12, השאלה, מה המרחק מהבניין

קריאה:  היום בונים בניינים של 50 קומות אז מה עושים? הנדסת הכבאות אומרת לעבוד בתוך הבניין ולא מחוצה לו

קריאה:  המנוף בנוי לאתגרים של הבניינים הישנים בני שמונה הקומות או בנייני הרכבת

קריאה:  תעשייה בעיקר

קריאה: תעשייה בעיקר

קריאה:  קונספט החילוץ הוא לעולם לא מבחוץ אלא מבפנים

יורם כהן: יש גם אפשרות אם מישהו נפל לתעלה עמוקה למשל, או שיש תל"מ להגיע עם הזרוע 7 וחצי מטר מתחת לפני הקרקע

יורם כהן:  כלי מצוין

צביקה פוגל: תודה

אורי שובל: אנחנו רואים כאן בני שירות

אורי שובל:  כל בני השירות הם מהמגזר הערבי

אורי שובל:  הם עושים שנתיים "שנת שירות", אנחנו עושים להם קורס של חודש או חודש ושבוע

אורי שובל:  פתחנו להם כיתה לעברית כדי לחזק אותם

אורי שובל:  כשהם עולים על מדים ביום חמישי בשביל לצאת הביתה, העיניים שלהם בורקות

אורי שובל:  אחד מהם אמר לי שפעם ראשונה לא בדקו אותו בכניסה לקניון

קריאה: כמו שאורי ציין יש גם את המגזר הלא יהודי ויש גם נוער בסיכון

קריאה:  מגיל 18 עד 70

צביקה פוגל: מה עושים בני השירות?     

אורי שובל: הם מתייצבים בתחנה ומתחילים לעבוד עם המשמרת

צביקה פוגל: הוא מקבל כסף על זה?     

קריאה: הוא מקבל מעמותה

צביקה פוגל: הוא על תקן של מתנדב

קריאה: מתנדב-עובד

קריאה:  אחרי שנה כמו שאמר מפקד המכללה הוא שלישי בצוות, הוא יוצא איתם בצוות ומקבל את ההסמכה

צביקה פוגל: אם הוא רוצה להתגייס לכבאות והצלה?     

אורי שובל: הם עוברים באותו מסלול ועושים את אותו מיון

אורי שובל:  תאומים מחיפה שאמא שלהם נספתה בשריפה התחילו כבני שירות ולפני שלושה שבועות סיימו קורס לוחמים

רב-טפסר אייל כספי: זה הפרויקט הכי חשוב ברמה הלאומית

רב-טפסר אייל כספי:  כשהגעתי לפה דשדשנו על 50

רב-טפסר אייל כספי:  הגדרתי להם יעד של 300

רב-טפסר אייל כספי:  כמעט כל הרכב בניין הכוח של מחוז חוף וצפון הוא האנשים המדהימים האלה

אורי שובל: שנתי אנחנו עומדים עכשיו על 80

אורי שובל:  יש לנו שני מחזורי גיוס, אפריל ואוקטובר

אורי שובל:  אנחנו עומדים בסך הכול בהמשך ליעד של הנציב על 160-150 בשנה ואנחנו עוד נגדיל

צביקה פוגל: איך הם מבחינת יכולות לימוד והפנמה?         

קריאה: עשינו להם מבחנים

קריאה:  לחלק היכולות הקוגניטיביות המעבריות לא פשוטה

רב-טפסר אייל כספי: קודם כל הם עושים כאן קורס בעברית

רב-טפסר אייל כספי:  הם עושים כאן גם את ההכשרה וכמעט כולם נשארים מורעלים

רב-טפסר אייל כספי:  אם תביא לי 1,000 תקנים כאלו יהיה לך 1,000 כאלה

קריאה: הם רצו עם דגל ישראל בחוף הים

קריאה: המטרה לא לעשות אותם כבאים אלא אזרחים טובים

אורי שובל: הם באים בבוקר, מצדיעים לדגל, עומדים ב"התקווה"

קריאה: אנחנו נותנים 60 שעות של מעורבות חברתית

קריאה:  הגענו עם משרד החינוך להסדר, לא רק בכיתה י', גם בכיתה י"א וגם בכיתה י"ב

קריאה: בוא הנה קסאו

קריאה:  זה מפקד הקורס

קריאה:  הוא ישן איתם, דואג לכסות אותם בלילה ולקום איתם בבוקר

צביקה פוגל: איך הם?     

רס"ר קסאו אמרה: מעולים

צביקה פוגל: היית הולך איתם לכבות שריפה?     

רס"ר קסאו אמרה: חד-משמעית

רס"ר קסאו אמרה:  זה קורס מחזור ח', חבר'ה מאוד איכותיים, במיוחד שיש לזה את הערך המוסף של הגישה לבטיחות באש

רס"ר קסאו אמרה:  אני מוביל את הקורס ממחזור א'

צביקה פוגל: קסאו, כל הכבוד, באמת כל הכבוד

צביקה פוגל:  התרומה שלך למדינת ישראל מעבר למקצוע היא הרבה יותר גדולה

צביקה פוגל:  אתה לוקח אנשים ומחבר אותם לישראליות

צביקה פוגל:  זה משהו שהוא לא מובן מאליו

צביקה פוגל:  כל הכבוד לך

רס"ר קסאו אמרה: תודה רבה

צביקה פוגל: תודה לך

בוריס בורצקי: אקח אתכם לסימולטור שלנו

בוריס בורצקי:  אנחנו מדברים על סימולטור כימי חיצוני, המתקן בנוי בצורה שמדמה לנו איזוטנק שדולף

בוריס בורצקי:  ניתן להוציא עשן במקום, בצורה שמדמה לנו ריאקציה בין חומרים ועננה מתפשטת

בוריס בורצקי:  על האיזוטנק עצמו אנחנו יכולים להציב ערכות שונות לביצוע תרגולת אטימה

בוריס בורצקי:  בקומה שנייה יש לנו צנרת המדמה ספגטי במפעל

בוריס בורצקי:  אפשר להרכיב על זה ערכות אטימה בלחץ

בוריס בורצקי:  בקומה שלישית יש לנו צנרת ברך שניתן להרכיב עליה ערכות אטימה מתקדמות כמו ערכת נחש, שעובדת בלחץ גבוה

בוריס בורצקי:  זה המתקן החיצוני שלנו בשתי מילים

צביקה פוגל: כמישהו מגיע לתרגל על הדבר הזה, הוא עושה תרגולת מלאה כולל בידוד של האזור, סכנות, לבוש מתאים והכול?         

בוריס בורצקי: אנחנו מתרגלים אותם על כל שלבי האירוע

בוריס בורצקי:  הגעה למקום, זיהוי החומר, תגובה מיידית, ייצוב מצב, חילוץ לכודים במידת האפשר ודיווח לאחור

בוריס בורצקי:  לאחר מכן מתרגלים את יחידת החומ"ס שתגיע לבצע פעולות במוקד

אורי שובל: יש לנו 13 יחידות חומ"ס בארץ

אורי שובל:  כולן עוברות פעם בשנה אימון במכללה עם צוות החומ"ס הזה על מתאר כזה או מתאר שיש לנו בסימולטור

אורי שובל:  מרמת מפקד המשמרת עד מפקד הלוחמים

אורי שובל:  ברוב הפעמים מגיע גם מפקד התחנה או סגנו, על מנת שיהיו משולבים בתהליך הזה

אורי שובל:  הנציב זיהה פערים מאזור אפריל 2022 ומאז ועד פברואר 2023 יישרנו קו עם כולם ברמת הכמויות של האנשים וגם ברמת השמירה על הכשירות

רב-טפסר אייל כספי: שני דברים קצרים

רב-טפסר אייל כספי:  כמו שאתה רואה פה, זה רכב הג"א שאנחנו חייבים להחזיר את הכשירות שלו

רב-טפסר אייל כספי:  יש היום לצערי 11 רכבים בכל מדינת ישראל

צביקה פוגל: זה הוותיקים בני 20 פלוס?     

רב-טפסר אייל כספי: תסתכל לפי המספר

רב-טפסר אייל כספי:  זה שנת 2,000 במקרה הטוב

רב-טפסר אייל כספי:  לכן צריך להחזיר את הרכש הזה

רב-טפסר אייל כספי:  אני מקווה שאנחנו בכיוון הנכון

רב-טפסר אייל כספי:  אם תסתכל בתוך המתקן, תראה משהו בצבע כחול

רב-טפסר אייל כספי:  אם אתה חובב צלילה, יש כאן את מתקן הצלילה הכי מתקדם במדינה

פייר עבוד: ברוך הבא לבניין הסימולטור שלנו

פייר עבוד:  יש כאן כל מיני חדרים כמו הדמיה של וילה מחולקת לדירות, יש מטבח שאפשר להדליק אש ומוציא עשן

פייר עבוד:  כל הביצוע של הסריקה והחילוץ מתבצע כאן, ממש על אש חיה

פייר עבוד:  תרגולת מלאה מא' עד ת'

אורי שובל: זה לא רק תרגולת

אורי שובל:  אתה יוצר כאן מספר תרחישים ומאתגר אותו

אורי שובל:  הבובה יכולה להיות בכל מיני מקומות, השריפה יכולה להיות במטבח או בחדר אחר

אורי שובל:  הכבאי צריך להיכנס, להבין את התרחיש, לייצר תמונת מצב ולתת פתרונות

פייר עבוד: יש לנו אופציה להדליק להבות גם בחלק של המטבח, גם בחדרים למעלה כדימוי של שריפה בחדר העליון ודרך חדר מדרגות

אורי שובל: כל הסימולטור מצולם

צביקה פוגל: זה הולך לפי זמן?     

אורי שובל: זמן לא נמדד

אורי שובל:  אחר כך אתה יכול לנתח אותו על הזמן אבל זמן הוא לא פקטור

צביקה פוגל: לא פקטור?     

אורי שובל: אני אסביר למה

אורי שובל:  אתה רוצה לוודא קודם כל שהוא יבצע את התרגולת כמו שצריך

אורי שובל:  לעיתים כשאתה חותך ומרוויח זמן על חשבון איכות אתה מנחיל לו משהו שאתה לא רוצה אותו

אורי שובל:  תתמקד בתרגולת ובבסיס ואחר כך נשפר את הזמנים

צביקה פוגל: והכל מצולם?         

פייר עבוד: הכל מצולם

פייר עבוד:  אם תסתכל כל המקום מרושת מצלמות, גם מצלמות תרמיות והכל מגיע לחדר בקרה בזמן אמת

אורי שובל: הוא המדריך שמוביל, הוא מזהה איזו נקודה ומסמן את העיתוי, אחר כך הוא חותך את הסרטון

אורי שובל:  בחדר התחקיר מראים להם ומתחקרים למה הגיעו למה שהגיעו

אורי שובל:  אנחנו עולים לספה

צביקה פוגל: מי עושה את התחקור?     

פייר עבוד: גם המפעילים שלנו של המכללה וגם מפקד המשמרת

אורי שובל: הנציב אייל שם דגש ואמר שמי שלא בא ברמת מפקד תחנה ועושה תחקיר שלא יבוא לאימון

אורי שובל:  המפקד המתחקר, זה הרעיון

אורי שובל:  הוא אמר שהוא רוצה שמפקד התחנה ינהל את התחקיר ומפקד המשמרת

צביקה פוגל: לקח לנו זמן בצבא להבין את זה

אורי שובל: אבל פה אנחנו עושים את זה

פייר עבוד: אנחנו נותנים כאן סיוע ומתקנים למשמרות שבאות להתאמן כאן

פייר עבוד:  אנחנו נותנים להם סיוע והפעלה

אורי שובל: כל פריסת קווים שהוא פורס ואיך הוא פורס אנחנו מצלמים אותו

אורי שובל:  זה יכול לתרחש לך לעיתים רב- -קומות, יש רמקולים שצועקים

צביקה פוגל: יפה

פייר עבוד: כאן ניתנת לנו הדמיה של קומה במבנה גבוה

פייר עבוד:  יש שתי דירות שנמצאות כאן ואפשר לבצע כאן את כל האימון

פייר עבוד:  מצד אחד סריקה וחילוץ ומהצד השני כיבוי ואפשר לשחק עם זה

אורי שובל: יושב-הראש, חבר הכנסת והנציב – שבו על הספה, בבקשה

אורי שובל:  השאר בבקשה להישאר מאחורי הקו הצהוב

פייר עבוד: חלק מהעבודה שלנו היא לתת את ההדמיה וככה אנחנו מתחילים לעבוד

פייר עבוד:  אחת התופעות היא הצפת אש שקורית בתוך חללים סגורים

פייר עבוד:  המתקן יכול לדמות לנו הצפת אש ואנחנו מתאמנים על זה ומאמנים את המשמרות

אורי שובל: הבובה הזו שוקלת קצת יותר מ-80 קילו, זה על מנת לתרגל אותם איך לחלץ אדם באמת

אורי שובל:  ככה מתרגלים אותם

צביקה פוגל: מדהים

אורי שובל: תודה רבה פייר ובוריס

אורי שובל:  זו האימפריה

אורי שובל:  מלונית של 280 איש

אורי שובל:  כאן החניכים ישנים

אורי שובל:  אלה תנאי פנימייה משתי סיבות, אחת היא לנצל את הזמנים של הלילות והשנייה להוות עתודה לנציב

אורי שובל:  כל כוח מבצעי שיש כאן הוא מכפיל כוח

אורי שובל:  עשרה רכבים וכולם כבאים

אורי שובל:  מלונית של 280 מיטות, אלה תנאי הלינה שלהם

צביקה פוגל: החניכים ישנים שם?     

אורי שובל: החניכים ישנים שם כולל אנשי הסגל

אורי שובל:  צוואר הבקבוק שלי הוא מיטה-כיתה

אורי שובל:  כמות הכיתות היא 15, אנחנו מתכננים את זה לעיתים ברמת שעות לתכנון לוחות הזמנים

אורי שובל:  280 מיטות לחניכים בתנאי פנימייה

אורי שובל:  קורסים סגורים בעיקר ללוחמים, לקורסים פתוחים אני מאפשר ללכת אבל אנחנו מאפשרים את השינה למי שגר רחוק

אורי שובל:  זו המלונית

צביקה פוגל: מי מחזיק את המלונית?     

אורי שובל: יש לנו חברת אחזקה בשם "מנוליט" שמחזיקה לנו את כל המתקן כולל המלונית

אורי שובל:  יש חדרניות שדואגות לניקיון, עם תחזוקה שלנו

אורי שובל:  יש כאן חדר כושר מהרמות הגבוהות שיש, כמעט כל לוחם יכול להתאמן, גם החניכים וגם העובדים

אורי שובל:  יש לנו שני מדריכים קבועים בחוזה והם מחזיקים לנו את חדר הכושר

אורי שובל:       המתקן הזה הוא לכאורה מגרש כדורגל אבל הוא ממש לא כזה

אורי שובל:  זהו מתקן סיפאט למבחן כושר שבנה אותו אדם בשם יצחק לזר, שהגיע מסיירת מטכ"ל

אורי שובל:  זה מבחן כשירות מבצעית ללוחם

אורי שובל:  אלו המיונים שאנחנו עושים, בשיטת עובר או לא

אורי שובל:  אם לא עמדת בזמן אתה מפסיק את המיון

אורי שובל:  אם לוחם מתחיל אצלי לא מסיים ב-07:40 אני לא מכשיר אותו בסוף

אורי שובל:  לכל לוחם מוגדר במתקן איזה זמן הוא צריך לעמוד

אורי שובל:  המבחן דורש מדרגות, סולם, יכולת לסחוב בובה מקצה אל קצה, יכולת לשאת משקולות קדימה

אורי שובל:  הוא בנה מבחן מדהים

אורי שובל:       הבניין הזה הוא המכללה בפועל

אורי שובל:  חציה כיתות וחציה השני משרדים

אורי שובל:  היא מאפשרת רמת מתקנים מפינת קפה בהפסקות, היכולת שלהם לצאת ולהשתלב, כיתות גם בבניין השני עם תרגול של חדרי מדרגות עד קומה שביעית והנציבות שמתארחת אצלנו כי המכללה היא הפלטפורמה האמיתית

אורי שובל:      הנציב הציג לך קודם את התרחישים האתגרים העתידיים

אורי שובל:  אין לנו מתקני אימונים בהתאם לתרחישים עתידיים

אורי שובל:  לא לרכבות, לא לטווח תת-קרקעי בצורה סדורה, לא לשדה ויער בצורה סדורה

אורי שובל:  הולכים למהלך של מכללה שלב ב' ואנחנו רוצים שיקציבו לנו שם שטח

קריאה: המדינה נתנה בעבר למשטרה 168 דונם ועכשיו מוגדר שחלק מהשטח למשטרה, חלק לשירות בתי הסוהר וחלק לכבאות והצלה

צביקה פוגל: להתאמן במתקנים של הצבא?     

קריאה: לבנות, יש שם עתודת קרקע

אורי שובל: התאמנו בעבר באתרי הרס בזיקים אבל זה ירד לנו

אורי שובל:  אנחנו מתאמנים באתר הרס ברמלה אבל זה לא מתקן שמתאר לך שימוט רכבת בטווח תת-קרקעי

אורי שובל:  איך אתה פועל? אין לנו היום תרחיש כזה

אורי שובל:  בשביל לתרגל מים זורמים, אנחנו יוצאים לצרפת

אורי שובל:  עלות של קורס כזה היא כמעט 230,000 שקל בשביל 25 אנשים

אורי שובל:  הבנו שאנחנו לא יכולים להכשיר בארץ

אורי שובל:  ביטלנו את ההכשרה בארץ

אורי שובל:  נצטרך להוציא כל שנה את הסכום על הכשרה מחוץ-לארץ אלא אם נבנה את המתקן אצלנו

אורי שובל:      לוחם מתחיל, מתחיל במשכורת מסוימת ובמשך שמונה שנים הוא לא עולה בשקל

צביקה פוגל: כמה?     

אורי שובל: שמונה שנים לא עולה להם שקל

אורי שובל:  אותה משכורת נשארת

צביקה פוגל: איך המשמרות?     

אורי שובל: 24, 48

אורי שובל:  במלחמה תפסו אותם כעובדי מדינה ואמרו להם אחרי מספר שעות ללכת הביתה כי לא ישלמו להם

אורי שובל:  פייר ובוריס, שאפו לכם

צביקה פוגל: כל הכבוד לכם

צביקה פוגל:  כיף לדעת שיש אנשים כמוכם, תדעו לכם

אורי שובל: זו מחברת אלטל, היא מתחזקת לנו את המתקן והיא דואגת לו כבר ארבע שנים ועושים עבודה יפה

אורי שובל:  זה חדר הבקרה

אורי שובל:  אנחנו משלמים אבל אין ברירה

אורי שובל:  דיברת קודם על 30 מיליון שקל אחזקה, 30 מיליון שקל זה 10% מתקציב הארגון

פייר עבוד: זו הכיתה בה אנחנו מעבירים את המשוב

אורי שובל: הכל מצולם

אורי שובל:  16 מצלמות מעבירות את הכול

אורי שובל:  הוא מתפעל את הקורס, כולל תרגולות והכול, כולל הקלטה

אורי שובל: הכול מופיע כאן

אורי שובל:  כשהוא מסיים את ההקלטה אנחנו אומרים לו איזה קטע להעביר לחדר תחקיר והוא מעביר לחדר שנמצא שם

אורי שובל:  הכבאים שמים את הציוד למטה, עולים לחדר התחקיר ומתיישבים

אורי שובל:  המדריך או מפקד המשמרת מגדיר מה היה ההישג הנדרש ומנתח איך ראו אותו בשטח

צביקה פוגל: אני לא בטוח שאתה מבין כמה הרמה פה גבוהה

קריאה: האירופאים מחכים לבוא לכאן להכשרות

אורי שובל: עשינו לרומנים קורס חומרים מסוכנים

אורי שובל:  זו כיתת התחקירים, מסכים מעבירים משם לפה מה ההישג הנדרש, מה רצית להעביר, כולם יושבים ומהדברים על זה

אורי שובל:  מפקד התחנה, מפקד המשמרת, המדריך

אורי שובל:  הציר המקצועי מוסיף דברים שהוא מזהה כשהם לא ראו אותו

אורי שובל:  זו קפיצת מדרגה שאי-אפשר להסביר

צביקה פוגל: זה מדהים

צביקה פוגל:  אני מכיר כמה מערכות במדינת ישראל שאין להם ברמה הזאת

צביקה פוגל:  זו רמה של חיל-האוויר

צביקה פוגל:  מדהים

צביקה פוגל:       (ישיבת סיכום במשל"ט)     

תת-טפסר כפיר ביביטקו: ברוכים הבאים

תת-טפסר כפיר ביביטקו:  אומר כמה מילים ואחר כך תדבר קרן שהיא מפקדת המשל"ט

תת-טפסר כפיר ביביטקו:  המפקדה היא אותה מפקדה

תת-טפסר כפיר ביביטקו:  יש כאן את השולחן המרכזי

תת-טפסר כפיר ביביטקו:  אני רוצה לפתוח בכמה אתגרים שהיו פה כי הם מבחינתי אתגרים שונים שהיו במערכה הזאת

תת-טפסר כפיר ביביטקו:       אני חושב שהאתגר הראשון שהתמודדנו איתו הוא מעבר משגרה לחירום תוך כדי לחימה

תת-טפסר כפיר ביביטקו:  אתה מכיר את זה טוב, בדרך כלל יש התראות או מידעים, בין אם לחימתיים או של מזג אוויר

תת-טפסר כפיר ביביטקו:  כשיש התראה למזג אוויר מסוים, מנהלים עושים הערכות מצב ונותנים הנחיות למטה

תת-טפסר כפיר ביביטקו:  אנחנו כל הזמן בווקטור של מוכנות

תת-טפסר כפיר ביביטקו:  גם המעבר של המערך הזה כמו שאתה מכיר עכשיו יותר טוב הוא מקצה לקצה ומאפס ל-100

תת-טפסר כפיר ביביטקו:  באירוע הנוכחי היה מעבר משגרה לחירום בתחושות

תת-טפסר כפיר ביביטקו:  למען הגילוי הנאות – לא הייתי פה, שאלתי את הנציב מה גרם לו להקפיץ את כל המערך

תת-טפסר כפיר ביביטקו:  זה לא פשוט

תת-טפסר כפיר ביביטקו:  ההחלטה להקפיץ ולהניע את כל התהליך היא תהליך שבוצע בזמן קצר מאז תחילת האירועים

תת-טפסר כפיר ביביטקו:      האירוע הזה אחר לגמרי

תת-טפסר כפיר ביביטקו:  הוא גוזר בתוכו תהליך של קבלת החלטות שלא היו שזורות

תת-טפסר כפיר ביביטקו:  לדוגמה, החלטות שהצילו חיי אדם גם משלנו וגם של אחרים

תת-טפסר כפיר ביביטקו:  להישאר במשמרות ולא לצאת הביתה, החלטות שקיבלו בדקות הראשונות, גם המחוז וגם הנציבות שינו את התמונה שלנו

תת-טפסר כפיר ביביטקו:       הדבר השני הוא ערפל קרב

תת-טפסר כפיר ביביטקו:  מהתחקירים שעשיתי וממה שהבנו אתה נמצא לבד

תת-טפסר כפיר ביביטקו:  השחקנים שאתה רגיל לעבוד איתם כמו מד"א, משטרה, צה"ל ופיקוד העורף עסוקים בשלהם, ולמרות שאולי העולם שלך נגזר משלהם אין שיח איתם

תת-טפסר כפיר ביביטקו:  אנחנו רגילים להגיע לכל אירוע והמשטרה נמצאת איתנו, מדברים איתנו וכאן היינו לבד

תת-טפסר כפיר ביביטקו:  היו את האירועים והיינו צריכים לתת מענה כמו שאנחנו יודעים בלי להתייחס לשחקנים הנוספים

תת-טפסר כפיר ביביטקו:      ריבוי אירועים תחת אש, דיברנו על זה

תת-טפסר כפיר ביביטקו:  היו כאן המון אירועים ואנחנו כוחות קטנים

תת-טפסר כפיר ביביטקו:  אנחנו לא יכולים להגיע לכל מקום ולא נגיע לכל מקום

תת-טפסר כפיר ביביטקו:  צריך לתעדף ולזקק את האירוע האמיתי

תת-טפסר כפיר ביביטקו:  צבירת סד"כ ושליטה בכוחותינו

צביקה פוגל: עצור שנייה

צביקה פוגל:  הגיעו לך כאן דרישות לתעדוף תוך כדי הלחימה בבוקר 7 באוקטובר?         

רב-טפסר אייל כספי: כל הזמן

רב-טפסר אייל כספי:  השיחות הכי קשות היו על 04

רב-טפסר אייל כספי:  כל משפחה שהתחילו להדליק לה את הבית התקשרה 102

רב-טפסר אייל כספי:  היינו צריכים לנהל את האירועים ולא לסכן כבאים שיגיעו לשדה קרב אלא שיתקדמו לנקודות קדמיות ולהנחות את המשפחה מה לעשות

רב-טפסר אייל כספי:  מה מותר, אסור, איפה לשכב ומה להניח

רב-טפסר אייל כספי:  זה היה בשיח כל הזמן

רב-טפסר אייל כספי: הכול כאן מוקלט

רב-טפסר אייל כספי:  יש כאן שיחות עם הצוותים שהיו פה ומכל התחנות בארץ

רב-טפסר אייל כספי:      אחרי אסון המעלית בתל-אביב אין אצלנו שיחה ננטשת

רב-טפסר אייל כספי:  מה שאתה רואה בצד ימין הוא שכל שיחה שנכנסת למערך הכבאות רואים

רב-טפסר אייל כספי:  לכל טלפון שהגיע לכאן, מישהו חזר

רב-טפסר אייל כספי:  לא השאירו אותו ללא מענה

רב-טפסר אייל כספי:  היו שיחות של 40 דקות ושעה חצי של משפחות שהבית שלהן עולה באש והצוות פה, בדרום, בחיפה או בירושלים מנחה אותן מה לעשות

רב-טפסר אייל כספי:      אי-אפשר היה להכניס כוחות או מטוסים

רב-טפסר אייל כספי:  אסרו עלינו להעלות מטוסי כיבוי ורחפנים ולכן היכולת האופרטיבית לקדם כוח לכבות בטווח של 04 הייתה כמעט בלתי אפשרית

רב-טפסר אייל כספי:  היו בעיקר הנחיות לציבור מה לעשות כדי לשרוד

רב-טפסר אייל כספי:  הממ"ד היה השחקן הכי מרכזי

צביקה פוגל: בדיעבד היו מקומות שבהם כן יכולנו לקדם כוחות או לעשות משהו?     

רב-טפסר אייל כספי: מה זה לקדם? אתה לוקח צוות כיבוי שאין לו שום מיגון והוא חשוף לשדה קרב

רב-טפסר אייל כספי:  מה התכלית?     

צביקה פוגל: זה ברור לי

צביקה פוגל:  לא חשבתי שהיית מכניס כוחות לבארי

צביקה פוגל:  אבל לאשקלון, שדרות, אופקים?     

רב-טפסר אייל כספי: בטח

רב-טפסר אייל כספי:  אני מדבר רק על הטווח של עד ארבעה קילומטרים

רב-טפסר אייל כספי:  בטווח הזה ניהלנו את זה באופן מאוד רגיש ופרטני

רב-טפסר אייל כספי:  בטווח שמארבעה קילומטרים ומעלה עבדנו רגיל

צביקה פוגל: צמצמו תחנות ממקומות אחרים?     

רב-טפסר אייל כספי: הכנו פה מסגרות

רב-טפסר אייל כספי:  מחוז דן צמצם לשם, יחידת להבה צמצמה לשם, עשינו גיוס לכבאים מהבית

רב-טפסר אייל כספי:  בנינו את הכוחות הללו כל הזמן

רב-טפסר אייל כספי:  לא היה חוסר בכוח אדם לאירוע בגזרה הדרומית

רב-טפסר אייל כספי:  הוא "קטן עלינו"

רב-טפסר אייל כספי:  אנחנו מנהלים אותו ושולטים בו

רב-טפסר אייל כספי:  הוא היה מאתגר בשלושה-ארבעה ימים הראשונים

רב-טפסר אייל כספי:  היום אנחנו מתמודדים איתו בלי שום בעיה

צביקה פוגל: אוקיי

צביקה פוגל:  סליחה, בבקשה

תת-טפסר כפיר ביביטקו: הנושא של צבירת סד"כ ושליטה בכוחותינו הוא להבין מי נמצא, מי נעדר, מי הוקפץ בצו שמונה

תת-טפסר כפיר ביביטקו:  לעשות סדר בכל מה שקורה ולהבין מה הכוח שלך

תת-טפסר כפיר ביביטקו:  זה היה אתגר לא פשוט לכולם

תת-טפסר כפיר ביביטקו:  ממ"ז דרום נאלץ להגיד למשפחות בטלפון שיקיריהם לא איתם

רב-טפסר אייל כספי: הייתה שיחת ועידה עם המשטרה והמשטרה נתנה את האישור

רב-טפסר אייל כספי:  הרי זו אחריות של המשטרה

רב-טפסר אייל כספי:  המפכ"ל אמר לי בשיחה שהוא נותן לנו את האישור הזה ושהם לא יעמדו בזה, הוא אמר שאנחנו לוקחים את האחריות על המערך שלנו ולהודיע לאנשים שלנו

תת-טפסר כפיר ביביטקו: בגדול אנחנו מנהלים דברים שרגילים לנהל בצורה אחת ופתאום צריך לנהל בצורה אחרת ולקחת החלטות קשות

תת-טפסר כפיר ביביטקו:  דיברת על הנציב על יצירת אמון מול האזרח, אני מקווה שנוכל להשמיע קלטת בה תשמע את ההתמודדות של האנשים כאן, ילדות בנות 26-25

תת-טפסר כפיר ביביטקו:  אישה צועקת בתוך הבית ואין לך מענה

תת-טפסר כפיר ביביטקו:  אתה לא יכול להיכנס

תת-טפסר כפיר ביביטקו:  אתה לא יכול להיכנס כי אתה מסכן את הכוח שלך וגם כי לא נותנים לך להיכנס

תת-טפסר כפיר ביביטקו:  אי-אפשר לנטוש אותם ואי-אפשר להגיד לה את המילים

תת-טפסר כפיר ביביטקו:  השיחות כאן מדלגות, אם לא מגיעות למחוז אחד אז לאחר

תת-טפסר כפיר ביביטקו:  בסוף זו אותה קבוצה שצריכה לטפל באירוע הזה ואנחנו לא רגילים לזה

תת-טפסר כפיר ביביטקו:  אין דבר כזה לא להגיע לאירוע

תת-טפסר כפיר ביביטקו:  אין דבר כזה לא לסגור מעגל

תת-טפסר כפיר ביביטקו:  אתה מבין שלחלק מהקריאות אתה לא יכול להגיע, ואז אתה אומר לאזרח אני לא יכול להגיע אליך? קשה בדי-אן-איי שלנו לדבר על זה בכלל

תת-טפסר כפיר ביביטקו:      רציפות תפקודית

תת-טפסר כפיר ביביטקו:  האירוע תופס אותנו בסוף שבוע

תת-טפסר כפיר ביביטקו:  אנחנו לא גוף שיש לו ימ"חים

תת-טפסר כפיר ביביטקו:  אנחנו גוף שצריך להפעיל מפעלים חיוניים

תת-טפסר כפיר ביביטקו:  ב-72 השעות הראשונות אנחנו מסודרים בגדול

תת-טפסר כפיר ביביטקו:  התהליך של הרציפות וגם כוח אדם, יש כאן גיוס למילואים ומגוף כזה קטן מתגייסים כל כך הרבה אנשים

תת-טפסר כפיר ביביטקו:  כבאים, בעלי תפקידים בכירים, קציני אג"ם שצריך להתמודד עם חסרונם

צביקה פוגל: באזור של עוטף עזה יש גם מפעלים עם חומרים מסוכנים

תת-טפסר כפיר ביביטקו: ברור

צביקה פוגל: היו לנו כוחות שם במוכנות?     

טפסר ניסים טוויטו: אחד המפעלים ננטש על ידי העובדים למרות שהשהייה שם מחויבת בגלל החומרים

טפסר ניסים טוויטו:  עשינו קבוצת תכנון ייעודית לנושא הזה עם המומחים שלנו ובהתאמה נתנו את ההנחיות

טפסר ניסים טוויטו:  הייתה שם שאיבה

טפסר ניסים טוויטו:  השאיבה הייתה בלילה תחת חסות החשיכה, עם מעטפת מבצעית של הצבא

קריאה: בעיקר לאמוניה

קריאה: כן, לאמוניה

רב-טפסר אייל כספי: היו מפעלים בעוטף שיש בהם חומרים מסוכנים, כמו מפעלי צבע, שנשרפו ואי-אפשר היה להגן עליהם

צביקה פוגל: "נירלט", אני יודע

צביקה פוגל:  "נירלט" נשרף

צביקה פוגל:  היינו בביקור בניר עוז

תת-טפסר כפיר ביביטקו: הדבר האחרון שכתבתי הוא מימוש יתרון יחסי של כיבוי והצלה כסיוע לכוחות המתמרנים

תת-טפסר כפיר ביביטקו:  עשינו הרבה משימות

תת-טפסר כפיר ביביטקו:  היינו בכל הבורות בעוטף

תת-טפסר כפיר ביביטקו:  דורון, מפקד יחידת להבה, עבר את כל הבורות

תת-טפסר כפיר ביביטקו:  נתנו ייעוץ בכל הנושא של חלל

צביקה פוגל: דורון, לאנשים שלך יש נשקים גמישים?     

סגן-טפסר דורון אלמשלי: כן, בטח

צביקה פוגל: ארוך?     

סגן-טפסר דורון אלמשלי: גם ארוכים קיבלנו

תת-טפסר כפיר ביביטקו: מעבר לכך, היו המון שריפות

תת-טפסר כפיר ביביטקו:  אחת השיחות המתסכלות שהיו לי היא עם אוגדה 36

תת-טפסר כפיר ביביטקו:  הוא אומר לי שנשרף הטנק

תת-טפסר כפיר ביביטקו:  אני שואל אותו איך אתה מטפל בו והוא משיב לי שהוא מחכה שהאש תדעך ואז גורר אותו לארץ

תת-טפסר כפיר ביביטקו:  זה מתסכל

תת-טפסר כפיר ביביטקו:  במיוחד שיש לך אנשים קרובים שם והילדים שלך נמצאים שם ואתה מבין שאתה יכול להציל

תת-טפסר כפיר ביביטקו:  רק ביום חמישי האחרון, אירוע על ציר 60, רכב צבאי ממוגן עולה באש ואנחנו מצילים שני אנשים מבפנים

רב-טפסר אייל כספי: דוד

רב-טפסר אייל כספי:  דוד התנגש במשאית בכביש 60

רב-טפסר אייל כספי:  הדוד התהפך, עלה באש

רב-טפסר אייל כספי:  צוות הכיבוי מיהודה ושומרון הגיע

רב-טפסר אייל כספי:  בגלל שהפתח של הדוד קטן, הכבאי נכנס פנימה עם מיגון ומסיכה אל תוך הרכב, חילץ את החיילים מתוך הרכב

רב-טפסר אייל כספי:  אחד הוא הצליח ולהציל והשני נהרג לדעתי מהתאונה ולא מזה שהוא לא הספיק לחלץ אותו

תת-טפסר כפיר ביביטקו: זה מימוש היתרון שלנו

רב-טפסר אייל כספי: אם כיבוי אש לא היו מגיעים כל הארבעה היו נהרגים

תת-טפסר כפיר ביביטקו: נהרגים, כן

תת-טפסר כפיר ביביטקו:  יש הרבה אירועים שהיו שם בפנים

תת-טפסר כפיר ביביטקו:  כשהיה את האירוע של גולני, אמרו "תביאו מטוסים"

תת-טפסר כפיר ביביטקו:  איזה מטוסים, אנחנו יכולים להכניס היום מטוסים? בהיסטריה של האירוע זה ברור לי

תת-טפסר כפיר ביביטקו:  אבל אפשר לתת והכנו כאן

תת-טפסר כפיר ביביטקו:  יש לנו יתרון יחסי, אנחנו עובדים בשטחים האלה

תת-טפסר כפיר ביביטקו:  זה לא משנה מה גורם לטנק לבעור, בין אם זו תאונה או מטיל, אנחנו יודעים לחלץ אותם בכל מקרה

תת-טפסר כפיר ביביטקו:  מה זה משנה מה גורם לחילוץ, יש לנו את היכולות האלה

תת-טפסר כפיר ביביטקו:  דחפנו את זה יחד עם הנציב, עם מי לא דיברנו? וזה לא זז

תת-טפסר כפיר ביביטקו:  אני חושב שזה מאוד חשוב

תת-טפסר כפיר ביביטקו:      היה לי רעיון אם יורשה לי , לקחת עשרה לוחמים, להכשיר אותם ככבאים, כמו כבאים סדירים פה שישבו אצלנו, וכל אירוע או מבצע שייקחו את עשרת הכבאים הללו וישתמשו בהם

תת-טפסר כפיר ביביטקו:  זה מצב מנצח לכולם

תת-טפסר כפיר ביביטקו:  גם עוזרים לנו וזה דבר חשוב שאפשר לפתח אותו

תת-טפסר כפיר ביביטקו:  יש המון ידע שנמצא אצלנו מהמיגון האישי ואילך

תת-טפסר כפיר ביביטקו:  אלה האירועים

תת-טפסר כפיר ביביטקו:  בואי קרן תציגי

צביקה פוגל: כמה אירועים נכנסים לפה ביום?     

תת-טפסר כפיר ביביטקו: היא תיתן לך נתונים

קרן: ברוכים הבאים למרכז השליטה הארצי, אני קרן, מפקדת המשל"ט בשנתיים האחרונות

קרן:  התחלתי בתור סמלת מבצעים לפני שש שנים

קרן:  ברשותכם נצא רגע מאירועי 7 באוקטובר ואסביר בגדול את תפיסת ההפעלה ואיך עובדים מרכזי השליטה

קרן:  אנחנו שבעה מחוזות, בכל מחוז יש מרכז שליטה דומה למרכז שלנו, רק שהם עובדים בשיטה אחרת, שיטה של מכלולים

קרן:  מכלול 102 שמקבל את כל שיחות החירום מהאזרחים, מכלול שיגור שמשם יוצאים הצוותים לאירועים ומכלול מרכז הדיווח, הוא מדווח לגורמים במחוז ואלינו כאן אירועים שמצריכים קשב ארצי

קרן:      לנו כאן אין שיחות 102, אנחנו לא מקבלים שיחות מאזרחים

קרן:  המקום הזה למעשה הוא אחד הלקחים של אסון הכרמל והמטרה המרכזית שלו היא לגבש כל הזמן לראש אג"ם ולנציב הכבאות תמונת מצב ארצית על מנת שיידעו בכל רגע נתון מה קורה בארץ

קרן:  אילו אירועים יש להם ולאיזה אירוע הם צריכים להפנות קשב

קרן:  מעבר לגיבוש תמונת מצב שהיא המטרה המרכזית יש לנו עוד שני תפקידים

קרן:      האחד הוא הסנכרון בין כל הגופים המגיבים הראשונים באירוע גדול ורחב היקף והשני הוא נושא ויסות האמצעים

קרן:  אם זה אמצעים ארציים, יחידת להבה שהיא יחידה שלנו ושאנחנו מתפעלים מכאן, מטוסי הכיבוי שאנחנו מתאמים את ההפעלה האווירית שלהם מכאן, ויסות רכבים, כלים, ציוד ואמצעים בין מחוז למחוז בהתאם לאירועים

קרן:      מעבר לכך, מה שאנחנו עושים כאן במשל"ט הארצי הוא בקרה

קרן:  אנחנו מבקרים את כל האירועים, בכל הארץ ובכל דרגות הסיכון

קרן:  מאירוע של לכוד במעלית ועד אירוע בגורד שחקים

קרן:  אנחנו מבקרים את האירועים בהיבט של זמני תגובה

קרן:  בכל אירוע, לאותו מוקדן שעונה לטלפון מוקצות 45 שניות לשגר צוותים

קרן:  מרגע המענה לשיחה ועד שהוא מפעיל את הפעמון לכבאים אמורות לעבור 45 שניות

קרן:  אנחנו מוודאים שזה קורה בכל אירוע

קרן:  מרגע שנלחץ הפעמון ועד שהכבאית יוצאת מהתחנה יש 60 שניות

קרן:  אנחנו מבקרים ומוודאים שתוך 60 שניות מרגע לחיצת הפעמון הכבאית יצאה מהתחנה לאירוע

קרן:       בהיבט של זמני הגעה, לכל רכב יש תזמון ואנחנו מוודאים שהרכב הגיע ליעד בזמן שתוזמן לו

קרן:  התהליך הזה קורה בשגרה באופן אוטומטי

קרן:  המערכת שלנו מבוססת בינה מלאכותית, זה למעשה שיגור אוטומטי חכם, הרכב הראשון יוצא לאירוע ולא משנה השייכות מבחינת הגזרה שלו או שייכות לתחנה

קרן:  אם הוא הרכב הכי קרוב, אפילו אם הוא רק עבר באזור, המערכת "תמשוך" אותו לאירוע והוא הרכב שיגיע ראשון ויגיב הכי מהר

קרן:      אמרתי שגיבוש תמונת מצב זה התפקיד המרכזי שלנו

קרן:  אנחנו עושים את זה בעיקר באמצעות טכנולוגיה

קרן:  אנחנו מחוברים לשירות המטאורולוגי ומקבלים מהם את החיזוי לשלושה ימים קדימה, לפי זה אנחנו יודעים להיערך

קרן:  אנחנו מקבלים גם חיזוי פר אירוע

קרן:  אם יש לי אירוע חומרים מסוכנים אני מתקשרת לשירות המטאורולוגי ומקבלת מהם כיווני רוח, לחות וכדומה ואנחנו יודעים איך להתאים את המענה המבצעי שלנו לאירוע

קרן:      יש לנו גם מערכות של צה"ל

קרן:  יש את מערכת ה"שועל" שאנחנו מחוברים אליה בשוטף, היא מספקת בעיקר ידע על אוכלוסייה ועל נפילות טילים

קרן:  מה שאתה רואה כאן למעלה אלה מצלמות שמותקנות על הכבאיות

קרן:  מעל לוח המחוונים של כל כבאית יש מצלמה שמצלמת את הדרך ומצלמת לנו את האירוע כשהכבאית במקום

קרן:  זה מאפשר לנו לגבש תמונת מצב יותר טובה ולפעמים אפילו לקבל החלטות מכאן בנוגע לאירוע

צביקה פוגל: לכבאים יש גם מצלמות גוף או מצלמות קסדה?     

רב-טפסר אייל כספי: הייתה לנו בעיה עם ועד העובדים, התגברנו על זה ואנחנו בישורת האחרונה שהמצלמות GO-PRO ייכנסו לשימוש

רב-טפסר אייל כספי:  והפיילוט התחיל או בחודש הבא?     

קריאה: צריך להתחיל בחודש הבא

טפסר ניסים טוויטו: גם את המצלמה התרמית על הקסדה לא הספקתי להראות לך, אנחנו בעבודת מטה לבחון - - -     

רב-טפסר אייל כספי: אנחנו רק עכשיו הצלחנו לנפץ את זה בגלל ההתנגדות של הוועדים

קרן: חוץ מהמצלמות בכבאיות יש לנו עוד אמצעים חו"ז

קרן:  יש לנו רחפנים, מסוקים של משטרת ישראל שמשדרים אלנו לכאן

קרן:  ברגע שעולה מטוס לאוויר למשימות של כיבוי אש אנחנו מקבלים כאן את התמונה שלו

קרן:  כל הדברים הללו עוזרים לקבל את ההחלטות כאן בשולחן המרכזי

קרן:  המערכת כאן זו אותה מערכת שדיברתי עליה, מערכת "לפיד", זו מערכת השליטה והבקרה שלנו

קרן:  כאן אנחנו רואים את כל האירועים, המיקום של הכבאיות, המיקום של הכבאים

קרן:  אם יש לי לוחם אש שלוחץ לחצן מצוקה זה קופץ לי על גבי המפה עם השם והמיקום שלו ואני יכולה ליצור קשר עם מפקד האירוע ולאתר אותו

קרן:       המערכת כאן זו מערכת שנותנת לי תמונת מצב לגבי אירוע ספציפי

קרן:  איזה כוחות יש לי בדרך, איזה כוחות כבר הגיעו, מה הדיווחים העיקריים באירוע, מי מפקד האירוע

קרן:  זה שיש לי אירוע אחד גדול

צביקה פוגל: אם אני מטפל באירוע ומרים רחפן, את מקבלת את התמונה גם?     

קרן: כן

קרן:  גם במחוז יראו את התמונה וגם כאן

רב-טפסר אייל כספי: וגם ברכב שראית בחוץ

צביקה פוגל: היתרון של מי שיושב פה שהוא לא לחוץ, הוא יכול לראות את התמונה ולהציע עצת זהב כזו או אחרת למי שנמצא שם

קרן: מערכת נוספת זו מערכת שדיברנו עליה וזו מערכת שהיא אחד הלקחים של אסון המעלית

קרן:  נכנסו אלינו אז 1500 שיחות בטווח זמנים קצר של חצי שעה ולא יכולנו להכיל את כל השיחות

צביקה פוגל: כמה היו ב-7 באוקטובר?     

קרן: ב-7 באוקטובר בין 09:00 ל-16:00 נכנסו 7,000 שיחות

קרן:  קיבלנו את כל השיחות, לא היו כמעט שיחות ננטשות

קרן:  אמנם בזמני מענה קצת יותר גדולים

קרן:  אנחנו בשגרה בזמני מענה של שתי שניות אבל קיבלנו את כל השיחות הודות לדילוג בין המשלטים ולממשק שיש לנו עם מד"א

קרן:  יש לנו ממשק עם מד"א שאנחנו לא צריכים שיתקשרו אלינו

קרן:  ברגע שהאירוע נפתח במד"א אנחנו דרך המערכת רואים את האירוע

אייל כספי: זה מה שאמרת על ה-911, מד"א כבר פה

צביקה פוגל: נהדר

קרן: וגם המשטרה מחוברת אליהם

קרן:  אמנם לא ישיר אלינו אבל מחוברת אליהם

קרן:  ככה יוצא שאנחנו מחוברים לכולם

צביקה פוגל: ביום רגיל, כמה קריאות יש?     

קרן: בחורף באזור 200 אירועים בפועל, קריאות יש הרבה יותר, בקיץ בין 400 ל-500 אירועים

צביקה פוגל: הבנתי

צביקה פוגל:  כשיוצא מישהו מכם לאשר בית, מבנה או כל דבר אחר, איפה זה מופיע?     

רב-טפסר אייל כספי: ביקורת הגנה מאש?     

צביקה פוגל: ביקורת הגנה מאש או אישור בנייה, טופס ארבע או כל דבר אחר

רב-טפסר אייל כספי: זה תחום שנקרא הגנה מאש

רב-טפסר אייל כספי:  יש להם מערכת בשם "שלהבת" שבתוכה יש בקרה על כל התהליכים

רב-טפסר אייל כספי:  איזה בניין קיבל טופס ארבע

רב-טפסר אייל כספי:  בחלק ממערכת "שלהבת" יש ממשק לפה

רב-טפסר אייל כספי:  לדוגמה, אם נתנו אישור לבית חולים, תיק השטח של בית החולים מחובר למערכת הזו וכשיפתח אירוע הם יראו פה את כל המערכת

רב-טפסר אייל כספי:  מי איש הביטחון, מי האחראי, איפה הצוות, איפה הציוד, מה מאגר המים

קרן: על גבי הטאבלט שלהם בשטח הם יכולים לפתוח את תיק המניעה ולראות את כל הדברים

רב-טפסר אייל כספי: אנחנו ברגולציה של הגנה מאש חלשים מאוד

רב-טפסר אייל כספי:  אנחנו צריכים לעשות את קפיצת המדרגה הנדרשת

רב-טפסר אייל כספי:  פה כבר קפצנו מדרגה

רב-טפסר אייל כספי:  התכנית כבר מוכנה והכל מוכן, טרנספורמציה דיגיטלית מאוד איכותית

רב-טפסר אייל כספי:  כסף

צביקה פוגל: אוקיי, תודה

צביקה פוגל:  מה? סיכום?     

רב-טפסר אייל כספי: כן

צביקה פוגל: אז אנחנו נעשה איזו הפסקה של חמש דקות ברשותכם?     

רב-טפסר אייל כספי: כן, רק ניתן לכם תשורה קטנה

רב-טפסר אייל כספי:  לך ולחבר הכנסת היקר שלנו

אריאל גלבוע: רציתי לשתף בכמה דברים שהמל"ל עוסק בהם בממשק מול הכבאות

אריאל גלבוע:  העבודה מול הכבאות מעולה

אריאל גלבוע:  יש לנו שיתוף פעולה על הרבה נושאים לאורך שנים ותמיד תוך הבנה של לקדם את הדברים

אריאל גלבוע:  גם אם יש חילוקי דעות הם תמיד נפתרים לאורך הדרך

אריאל גלבוע:  כמה דברים שעסקנו בהם ואני רוצה להעביר אותם, אגיד אותם בקצרה

אריאל גלבוע:  אם תרצה להעמיק אפשר לתאם בנפרד

אריאל גלבוע:      סוגיית תרחיש הייחוס

אריאל גלבוע:  יחד עם רח"ל הבאנו את תרחיש הייחוס המלחמתי בתחילת 2022 לוועדת השרים למוכנות הזירה האזרחית

אריאל גלבוע:  יחד עם הכבאות הכנסנו את סוגיית השריפות לתוך התרחיש המלחמתי

אריאל גלבוע:  הסיבה המרכזית שעשינו את זה היא כדי שבניין הכוח של הכבאות יהיה מנותק מהצבא

אריאל גלבוע:  אין עזרה מהצבא ואני חושב ש"חרבות ברזל" מוכיחה את זה

אריאל גלבוע:  צריך יכולות עצמאיות לכבאות לאור התרחיש שלהם

אריאל גלבוע:  אני חושב שבסךהכול, אפילו זה לפני שנתיים, תרחיש הייחוס שנועד בשביל בניין הכוח נותן את המענה

אריאל גלבוע:  יש כאן עוד הרבה מאוד פערים, אפשר תמיד לעשות עדכונים ושדרוגים אבל בסך הכול הדרג המדיני מכיר את תרחיש הייחוס ואישר אותו

אריאל גלבוע:      סוגיית משבר האקלים

אריאל גלבוע:  הכנסנו את זה לתוך הערכת המצב השנתית שלנו לפני שנתיים וזה רץ כל שנה כפרק נפרד

אריאל גלבוע:  יש שם כמה היבטים אבל מן הסתם כל ההיבטים שמשפיעים בסוף על הכבאות נמצאים שם כך שאנחנו רואים את זה כאיום לאומי וכמשהו שצריך להתייחס אליו ברמה הלאומית וזה לא שייך למשרד או ארגון

אריאל גלבוע:      הסוגיה השלישית היא סוגית המענה האווירי

אריאל גלבוע:  זה נאמר כאן ואני רוצה לסדר איפה אנחנו בתוך התמונה

אריאל גלבוע:  זה הגיע לשולחן ראש הממשלה פעמיים ולשולחן ראש המל"ל כמה פעמים

אריאל גלבוע:  ההבנה הייתה שהמענה של חיל האוויר הוא המענה שיינתן בשנים הקרובות, מענה שהוא כבר מבצעי, עד שיגיעו מסוקי הבלאק הוק

אריאל גלבוע:  וכשהם יגיעו נעשה הערכת מצב אם אנחנו משאירים או לא משאירים כי יש כאן תקורות כספיות

אריאל גלבוע:  אני מאוד מקווה שהמשרד לביטחון לאומי ישים את זה בתקציב 2024

אריאל גלבוע:  אני עוד זוכר באוקטובר 2018 ששר הבט"פ ארדן אישר את הדבר הזה ואז קורונה, בחירות ופוליטיקה

אריאל גלבוע:  אני מאוד מקווה שיאשרו כי הם צריכים את מסוקי הבלאק הוק וזה באמת משהו משנה מציאות

אריאל גלבוע:       הסוגיה הרביעית היא סוגיית אזורי החיץ

אריאל גלבוע:  זו סוגיה שצריכה להגיע לשולחנך כיושב-ראש הוועדה

אריאל גלבוע:  זה צריך להגיע דרך המשרד לביטחון לאומי

אריאל גלבוע:  הצלחנו להעביר החלטת ממשלה לפני שנתיים

אריאל גלבוע:  צריכים להגיד ביושר שאנחנו לא מתקדמים כמו שאנחנו רוצים, גם כשהשקיעו כספים יש התנגדויות וזו בירוקרטיה שהולכת לאט

אריאל גלבוע:  אני מניח שאנחנו נתקדם עם זה אבל מה שחשוב שנעביר אצלך בוועדה את התקנות שיחייבו את הרשויות לעשות את אזורי החיץ כי הצלחנו להביא תקציב מדינתי כדי להקים את אזורי חיץ אבל אם לא נתחזק אותם תוך שנה-שנתיים הצמחים יצמחו שוב ולא עשינו כלום

אריאל גלבוע:  זה משהו שיגיע לשולחנך ואנחנו נהיה שותפים בו

אריאל גלבוע:      שתי סוגיות אחרונות, סוגיה אחת היא הסוגיה הבין-לאומית

אריאל גלבוע:  אנחנו כמדינה משתמשים המון ביכולות הכבאות ליחסים בין-לאומיים

אריאל גלבוע:  גם כשאנחנו מקבלים פה סיוע אם צריך וגם בהוצאת סיוע

אריאל גלבוע:  גם מטוסים וגם כבאים שיוצאים במשלחות ויש לזה משוב מדיני מאוד חשוב

אריאל גלבוע:       הסוגיה האחרונה היא תת הקרקע

אריאל גלבוע:  מתוקף החלטת ממשלה המועצה לביטחון לאומי מובילה את תהליך התכנון של אירועי החירום של המטרו העתידי

אריאל גלבוע:  יש לנו כמה וכמה צוותים

אריאל גלבוע:  הכבאות משולבת בתוך העניין הזה ואפילו יש להם תקן מוגדר שלהם אבל אנחנו דואגים שכל הצרכים שלהם יעלו אל מול רשויות התכנון

אריאל גלבוע:  אל מול נת"ע ומול הגופים שזכו

אריאל גלבוע:  כל הכבוד על ההצגה היום ועל העבודה

אורלי אקווה: בהמשך לדברים של נציג המל"ל, התקציב אושר אבל יש טענות שגם התקציב שאושר להקמה לא מספק להקמה של אזורי חיץ - - - הרשויות המקומיות מתנגדות לתקנות - - - היה פיילוט בחיפה - - - זה נושא בפני עצמו בעיקר בעונה הזאת לפני הקיץ

אריאל גלבוע: זה סיפור הרבה יותר מורכב, שווה להתייחס אליו בהעמקה ספציפית

צביקה פוגל: כן, תודה

רב-טפסר אייל כספי: אני רוצה להגיד תודה ליושב-ראש הוועדה, חבר הכנסת וכל הצוות שהצטרף לביקור במערך הכבאות

רב-טפסר אייל כספי:  אם אני רוצה לסכם אני חושב שהדבר שהכי מאפיין הוא הנושא של השתנות

רב-טפסר אייל כספי:  ברגע שאדם מבין את משמעות קצב ההשתנות היום במציאות במדינת ישראל, הוא מבין איך אנחנו צריכים לייצר את המענה אל מול מצד אחד חוסר יציבות וקצב השתנות בלתי ניתן להבנה

רב-טפסר אייל כספי:  ישבנו כאן לפני שישה חודשים ובנינו תפיסה שהיא ארכאולוגיה

רב-טפסר אייל כספי:  חשבנו שאנחנו "מלחמת הכוכבים" ויבואו לפה חדשנות

רב-טפסר אייל כספי:  מה שקורה היום בכדור הארץ הוא קצב מטורף, בכל הערכת מצב שאני מסיים אני אומר שהכי חשוב לא להיות מופתעים

רב-טפסר אייל כספי:  תעשוהכול כדי שביום פקודה תהיו ערוכים למה שאתם צריכים להתמודד איתו

רב-טפסר אייל כספי:      למרות שהמפגש הזה היה מפגש יחסית קצר לתחומי האחריות של כבאות והצלה, כי למעשה התמקדנו בתחום האופרטיבי

רב-טפסר אייל כספי:  יש לנו תחום שלם שעוסק ברגולציה והגנה מאש, יש לנו עוד תחום שלם שעוסק בהסברה ויש לנו גם בעיות לא פשוטות ברמה הלאומית בנושא התחזוקה

רב-טפסר אייל כספי:  יש לנו כלים מאוד ייחודיים ויקרים שברמה שמדינה אנחנו לא מצליחים לתחזק אותם

רב-טפסר אייל כספי:  אנחנו לא צה"ל

רב-טפסר אייל כספי:  אנחנו לא יכולים להחזיק גופים פרטיים שיתחזקו את מערך הכבאות, אבל זה למפגשים אחרים

רב-טפסר אייל כספי:      מה שלי חשוב זה שהוועדה תזמן אותנו מעת לעת

רב-טפסר אייל כספי:  אנחנו נשמח להגיע, נשמח להיות ב"עניינים" כדי לעדכן בדברים הטובים, ויש מערך טוב עם לוחמים ומפקדים מהשורה הראשונה ויש על מי לסמוך

רב-טפסר אייל כספי:  יש עוד כברת דרך לא פשוטה שצריך לעשות, מעל ומתחת לקרקע, גם במפעלים הביטחוניים וגם בקווי החיץ

רב-טפסר אייל כספי:  יש הרבה עשייה

רב-טפסר אייל כספי:  מערך הכבאות רואה את עצמו כחלק מרכזי מהביטחון הלאומי של מדינת ישראל

רב-טפסר אייל כספי:  כולנו גדלנו על "כל העם צבא"

רב-טפסר אייל כספי:  היום יש צבא, יש משטרה, יש כבאות ויש גופים נוספים שהם חלק מהביטחון הלאומי של מדינת ישראל

רב-טפסר אייל כספי:       אני רוצה להודות לכם שהתפניתם במציאות כול כך מורכבת

רב-טפסר אייל כספי:  אנחנו נשמח להצעיד את המערך הזה קדימה

רב-טפסר אייל כספי:  אם תוכלו לסייע בפלטפורמות שנדרשות לתקציב ולסוגיה של מרכיבי בניין כוח, אנחנו מתחייבים שעם התקציב הכי קטן שנקבל נעשה את הדברים הכי מופלאים כדי שישראל תהיה מדינה בטוחה

רב-טפסר אייל כספי:  תודה רבה על זה שהגעתם

שקלים: אני באתי כי הייתי שכן שלכם הרבה שנים

שקלים:  עבדתי בשפד"ן ואפילו אירחתי להערכתי כמה מכם כמה פעמים במרכז המבקרים

שקלים:  אני בא ורואה את עצמי אחרי הסיור הזה סוג של שליח שלכם

שקלים:  כמו שצביקה אמר בהתחלה, אני לא חבר בוועדה

שקלים:  היה לי חשוב להגיע

שקלים:  צביקה מנהל את העניינים בצורה מאוד מחויבת ומאתגרת

שקלים:  בשבילי כבוד גדול להיות כאן ולהצטרף גם לדברים אחרים שהוא עשה

שקלים:  הדבר המרכזי שאני הולך לפעול בו הוא לעזור לכם בעניין התקנים, כוח האדם, נושא הציוד

שקלים:  אם אנחנו מגיעים למצב שברמה ההתחלתית השכר הוא יחסית נמוך זה מונע מראש מאנשים להגיע ומאנשים טובים

שקלים:  ואנחנו רוצים אנשים טובים

שקלים:  יש לי חברים שהם כבאים ואני יודע פחות או יותר מה הם עוברים

שקלים:  ננסה לעזור בעניין הזה

שקלים:  אני בטוח שגם צביקה חושב כמוני בעניין הזה

שקלים:  אני לרשותכם

שקלים:  יישר כוח על כל מה שאתם עושים, פתחתם לי את הראש להרבה מאוד דברים

שקלים:  כמו שהנציב אמר, יש טעם של עוד זה בטוח

צביקה פוגל: רוב האנשים הנורמליים מפחדים משני דברים, מלטבוע ומלהיות בתוך אש

צביקה פוגל:  רוב האנשים הנורמליים מפחדים מזה

צביקה פוגל:  אני חלק מהאנשים הנורמליים האלה

צביקה פוגל:  אחרי הרבה מאוד שנים שאני עוקב אחרי מה שקורה במערך הזה, חלק מהזמן באופן ישיר כסגן יושב-ראש של אלי מלכא, ראש המועצה המיתולוגי של הגולן

צביקה פוגל:  הייתי ראש המועצה הממונה בטובא-זנגריה, לכשעצמה משימה משמעותית מאוד

צביקה פוגל:  למדתי להכיר את המערך הזה אז ואני רוצה להגיד לכם מראש, קשה לכם להבין את זה אבל מי שמתבונן עליכם מבחוץ רואה שעשיתם מהפכה

צביקה פוגל:      מהפכה באיכות, ברצינות, ביכולת לגייס אנשים

צביקה פוגל:  השתמשתם בכלים הכי נכונים

צביקה פוגל:  קוראים לזה מצוינות

צביקה פוגל:  אני אומר לכם את זה כמי שמתבונן מבחוץ

צביקה פוגל:  ברגע שקראתם לעצמכם "לוחמי אש", ברגע שהראיתם שאתם מוכנים להגיע לכל מקום ולקחתם על עצמכם משימות נוספות שלא תמיד מצאו חן בעיניי

צביקה פוגל:  מבחינתי דורון היה מתחרה שלי על מי קופץ למים להציל מתוך המים

צביקה פוגל:  בתור מפקד יחידת חילוץ רציתי לדעת שאני היחיד

צביקה פוגל:  פתאום יש לי עוד מתחרה

צביקה פוגל:  או אנשים שיודעים לעשות סנפלינג ועוד כל מיני דברים

צביקה פוגל:      היכולת שלכם לקחת את זה על עצמכם גרמה לכך שאנשים רוצים להיות חלק מהמערכת הזאת

צביקה פוגל:  אנשים רוצים להיות חלק ממקום מצטיין, מקום טוב, מקום שמשדר איכות

צביקה פוגל:  לפני משכורות אנשים רוצים להיות שייכים לארגון מוצלח

צביקה פוגל:  אתם משדרים את זה

צביקה פוגל:  זה לזכותכם כל המפקדים שיושבים כאן והחיילים שאני נחשפתי אליהם היום

צביקה פוגל:  לראות את לוחמי האש הללו, שמסבירים לי על המשאית או הדברים האחרים והלהט הזה בעיניים, בתור מישהו שמסתכל על זה מבחוץ ובצורה אובייקטיבית, נדבקתי

צביקה פוגל:  זה גורם שלישי: הרגשה נהדרת

צביקה פוגל:      אני רוצה להחזיר אותנו לפרופורציות

צביקה פוגל:  המציאות של 7 באוקטובר היא מציאות רעה לכולם

צביקה פוגל:  מה ששמענו פה הוא רק חלק מהעניין

צביקה פוגל:  אנשים חיפשו את צה"ל, אנשים חיפשו את כבאות והצלה, אנשים חיפשו את מד"א, אנשים חיפשו מישהו שיעזור להם ויציל אותם, ולא היינו שם

צביקה פוגל:  אני אומר לא היינו כי אני חלק מהמערכת הזאת

צביקה פוגל:  אני חבר כנסת, נבחר ציבור ואני חלק מהמנהיגות של מדינת ישראל

צביקה פוגל:  אני יודע בדיוק כמה מהדבר הזה הוא באמת אחריותי כדי שיקרה בסופו של דבר

צביקה פוגל:      אנחנו לא יכולים להרשות לעצמנו ש-7 באוקטובר יקרה עוד פעם

צביקה פוגל:  חלק מהמענה שראיתי אתכם היום מטפלים בו הוא המענה הנדרש כדי שלא נחזור לשם

צביקה פוגל:  אני אחזור למילות הפתיחה שלי, אתם זוכרים ממה מפחדים יותר מהכול, וזה חלק ממה שהיה שם

צביקה פוגל:  אני הסתובבתי בחלק מהיישובים ולילות שלמים אחר כך לא ישנתי, רק מלשמוע את הסיפורים של מה היה שם

צביקה פוגל:  רק מלראות את הבתים השרופים שלא נשאר מהם כלום

צביקה פוגל:      הגעתי מספיק מוקדם בשביל להריח את הריח לא רק של השריפות, אני לא צריך לשתף אתכם מעבר לזה

צביקה פוגל:  כואב

צביקה פוגל:  אנחנו לא יכולים להרשות לעצמנו לחזור לזה

צביקה פוגל:  אם אני מבין נכון את התמונה שהנציב והמפקדים האחרים הציגו לי אתם מבינים במה צריך לטפל ומה צריך לעשות, מול איזה אתגרים אנחנו צריכים להתמודד

צביקה פוגל:  שמעתי את אורי על מה שקורה פה בהכשרה והסכמה ואני שמח שלשם זה הולך

צביקה פוגל:  אין לנו בית ספר אחר, אין לנו מערך כיבוי אחר

צביקה פוגל:  אין לנו

צביקה פוגל:  זה אתם

צביקה פוגל:  אייל, אני מתחייב לעשות הכול כדי שתקבלו את כל האמצעים כדי שאוכל להעלות מכם את רמת הדרישות

צביקה פוגל:      מערכת היחסים בינינו מאוד ברורה

צביקה פוגל:  אני נותן לך יותר אמצעים ומעלה לך את רמת הדרישות, או מעלה לך את רמת הדרישות ונותן לך אמצעים כדי שתוכל לעמוד בהם

צביקה פוגל:  זו מערכת היחסים

צביקה פוגל:  אני מאמין שגם אושר יעזור לי בעניין הזה וזה מה שנצטרך להתמודד

צביקה פוגל:  יש מספר אתגרים שאני למדתי מכם שצריך להתכונן אליהם

צביקה פוגל:  אני אומר אותם כדי שיהיה לי אותם גם לסיכום ובפעם הבאה שניפגש אני אוכל לדבר אתכם על זה

צביקה פוגל:       עולם התת-קרקע, אני מניח שאתם מבינים שהולך להתפתח בהיבט של רכבות ומטרו

צביקה פוגל:  המדינה הולכת לזה , אין ברירה

צביקה פוגל:  אני מניח שאתם כמוני מסתובבים על הכבישים

צביקה פוגל:  אם אני מחר בבוקר שר התחבורה משאיות לא נוסעות אלא בין 23:00 ל-06:00

צביקה פוגל:  אי-אפשר עם הצפיפות על הכבישים

צביקה פוגל:  מה יהיה הפתרון? הפתרון יהיה רכבות תת-קרקעיות ונצטרך לתת לזה מענה

צביקה פוגל:  או רכבות אחרות, אתם מבינים את זה

צביקה פוגל:       סיוע האפקטיבי לכוחות תחת אש, לא כיבוי אש אלא תחת אש

צביקה פוגל:  לא אתפלא מחר בבוקר אם עשרה רכבי טויוטה לבנים יצאו מג'נין כשעל כל טויוטה יש חמישה חיזבאלונים-חמאסניקים-דאע"שים והם מסתובבים והולכים לכבוש את עפולה או היישובים הקטנים שיש שם

צביקה פוגל:  לא אתפלא אם זה יקרה

צביקה פוגל:  ועוד פעם אש ועוד פעם דברים אחרים, ונצטרך להגיע

צביקה פוגל:  אני רואה מה אתם עושים וצריך לקחת את זה בחשבון

צביקה פוגל:       איך אמרו לי הכבאים? "צביקה רצינו מאוד להגיע, כאילו כאב לנו לשמוע את זה, אבל להגיע עם המשאית הגדולה הזו שהיא מושכת האש הכי גדולה

צביקה פוגל:  לא היו לנו גם נשקים ושום הכשרה להיכנס לעניין הזה"

צביקה פוגל:  הבנתי

צביקה פוגל:  זה לא יכול לקרות עוד

צביקה פוגל:  צריך להתכונן לזה, זה חלק מהאתגרים שלכם

צביקה פוגל:  על אתגרי העתיד שדוברו פה כמו התחממות הגלובלית, בזה אין לי שום ספק

צביקה פוגל:  התחלתי לעשות בימים האחרונים עבודה פרלמנטרית כדי להכיר בחללים שלכם כחללים שנפלו כמו כל כוח ביטחון אחר

צביקה פוגל:  זה חלק מהמאבק של להפוך אתכם לחלק מהגוף הביטחוני של מדינת ישראל

צביקה פוגל:          אנחנו נעשה את זה

צביקה פוגל:  לא כי אני רוצה לעשות לכם טובה אלא כי אני רוצה לעשות לי טובה

צביקה פוגל:  אני רוצה לראות שהגוף הזה זוכה למעמד שמגיע לו כדי שהוא יוכל לקחת על עצמו את האחריות לכל הדברים שהוא צריך לקחת

צביקה פוגל:  אנחנו נעשה את זה

צביקה פוגל:  אני אלחם על זה כדי שזה מה שיקרה כי זה מגיע לכם, אני רוצה שזה מה שיהיה לכם כדי להעלות את רף הדרישות

צביקה פוגל:  דבר אחרון, אי-אפשר בלי אחרי כל הדברים האלה, אתם גוף נהדר

צביקה פוגל:  אתם משדרים עוצמה

צביקה פוגל:  אני יוצא מפה היום לא רק עם תודה על הביקור אלא תודה על מה שתרמתם לי לתחושת הביטחון שאני הולך ומייצג אתכם בכל מקום אחר

צביקה פוגל:  כל הכבוד לכם

צביקה פוגל:  תודה